
Venezolcmo residencia, pero turista tambe 


A partici pa masalmente r e consulta popular teni tambe na Aruba 









NA Aruba tambe, e Venezolano residencia, pero tambe 
e turista, a presenta pa vota contra di e constituyente 
di Presidente Nicolas Maduro. 

Confirmando cu na Aruba tambe, e Venezolanonan lder 
un cambio politico na nan pais. E pregunta cu tin awe, 
con Gobierno di Nicolas Maduro lo acepta resultado 
di e plebescito, cu adelanta el a bisa cu e no tin ningun 
base legal, cu otro palabra e ta ilegal. 

Gobiemo di Maduro a califica cu esaki a bira un consulto 
pa cu proximo eleccion. 

For di 8 or di mainta caba e Venezolanonan residencia 
na Aruba a acudi na Cas di Cultura pa participa n’e 
plebescito, un Consulta Popular, pa contesta 3 pregunta 
clave. 

E Consulta aki a tuma lugar rond mundo, unda cu por 
tin Venezolano ta biba. Siguiendo noticianan mundo, 
por conclui cu e pueblo kier un cambio y bolbe bek na 
democracia, unda a cuminsa na demanda eleccion liber. 

E resultado di ayera na Amba lo wordo manda p’esnan 
responsabel na Venezuela y asina e por wordo considera 
e mensahe como e deseo di e pueblo. Si esald lo wordo 
respeta no ta conoci. Mescos tin cu ta contra e Presi- 
dente actual, tin tambe otronan cu ta na fabor. 
Opinion general ta cu maske cu pueblo Venezolano a 
vota pa cambio, nada lo cambia cu Presidente Nicolas 
Maduro na mando. E siguiente pregunta ta: Y awor ldco? 

Si awe tardi, doñonan di equiponan pisa no haya un reaccion positive 


Por spera accion mas pisa y desastroso 

Pasobra lo sera tur ader di trafico 










l|9 





■MV" 1 

m* n 

E? ,.4w M 

r fw jLi 

V. ■ 


W:UfM 

t , ' 'S 

Wm 



DESPUES cu diabierne atardi, doño hunto cu e chofernan di 
equipo pisa a dicidi di blokea pa cuminza e rotonde di Watty Vos 
Blvd, a sigui un reunion na Oficina di DOW, presidi pa Marlon 
Croes, den presencia di e director di e contratista Mota Engil, cu 
no a conclui, pero a keda acorda cu p’awe pa 5 or di atardi, lo tin 
un contesta riba e protesta. 

Manera nos a ser informa, si e contesta di awe tardi, no ta na nan 
satisfaccion, e proximo accion lo ta uno manera a yega di sosode 
na St. Maarten, unda pa 3 dia largo, doñonan di equiponan pisa 
a ser tur ader di trafico, paralisando tur movilidad n’e isla. 

No ta exclui cu esey lo por sosode, si e contratista Mota Engil lceda 
intransigente, cu Aruba lo habri dia di mañan si tin movilidad, 
pasobra lo sera tur puntonan clave pa trafico. 

Te ayera, por a tende comentario, cu hopi Arubiano ta sostene e 
protesta, pasobra no por t’asina cu un compania stranhero ta haya 
trabao na Aruba, ta wordo paga cu fondo di Aruba, maske cu e ta 
un proyecto PPP, pero na final, ta pueblo ta paga e cuenta. 
Gobierno por hay’e den un situacion cu nan no ta desea, net awor 
den porta di eleccion. No por t’asina cu yiunan di tera ta lceda sin 
beneficia economicamente, pero si tin pa companianan stranhero. 

Mota Engil no a ni aserca ningun compania local pa por traha cu 
nan. E contratista ald hasta trece machin pa traha su propio ce- 
ment, asfalt, siendo cu nos tin dicho industria na Aruba tambe. 
Kier men cu nan no kier participa na economia di e pais aki, anto 
pesey e accion aki a haya sosten di hopi hende, maske cu Gobierno 
ta papia di drecha economia di e pais aki. 

E lanta di biaha un voz, mescos lo pasa si CITGO neglisha contratis- 
tanan local pa traha den e refineria, cu manera tin informacion 
caba, lo trece 2 compania di Venezuela pa traha den e refineria. 
E modus operandi ald ta pone cu tin mas “huida” di divisas pa 
exterior, cu lceda placa ta circula den comunidad di Aruba. Anto 
asina sigur pueblo no lder ningun proyecto. 

Manera a ser bisa na AWEMainta, si no tin entrada pa yiunan 
di tera, no por tin tampoco p’esnan cu kier bin gana nan placa 
solamente na Aruba. 

Si awe tardi no tin un solucion satisfactorio, e cuenta ta core pa 
Gobierno, ora cu Aruba for di mañan cu ningun hende por yega 
nan destinacion final, pasobra tur ader principal lo ser blokea. 

Diasabra ultimo 


Menor di 13 aña a propina hoben cu hinca bou di su curason 



DIASABRA den oranan di mainta, un caso serio di 
hincamento a tuma lugar na Savaneta, pa cual a pidi 
asistencia inmediatio di Polis y Ambulance. 




Un discusion entre un hoben y un menor di 13 aña a 
termina den hincamento ora e menor a pasa man pa 
un sker y propina e hoben cu hinca bou di su curason. 
Paramediconan a actua lihe pa atende cu e hoben su 
heridanan y transport’e cu urgencia pa Hospital. 
Mientras tanto, Polis a detene e menor no mucho leu 
di unda e hincamento a tuma lugar. 

E hoben recien taba- 
ta bek den libertad 
despues di tabata en- 
volvi den otro caso- 
nan. 

Awor e mester respon- 
de pa loke practica- 
mente ta un intento di 
asesinato. 


ft 


Primito 


Experto den Comehein 
Solucion pa problema di 

frufflirga, garpata, kakalaka 
OallToday: 588-4000 
Freetermitequotation. 

VACUNA 

TA IMPORTANTE 

Vacuna bo puppy desde su 6 siman y preveni enfermedadnan 
-cu por ta fatal pa bo mascota.- 



Ricibi un FREE SAMPLE BAG & Puppy Guide di Purina® Pro Plan' 

ora bo vacuna bo cacho na e siguiente veterinarionan: 


•V. 



iHEALTH 

veterinary hospital 


VC>il 



Ci''N VET 


CarB-advance mEdicine tn many speciBs of animals 

Animal 

Care 

Clinic 


Your Pet.Their Health. Our Passion. 


PRO PLAN' 


BI&STIAL 


Promocion valido tanten cu tin den stock 

BO MESTER Dl WASTE BUCKET RESIDENCIAL 
OF COMERCIAL? ^ 


20 yrd 
Big Bucket 


15 yrd 

Junior Bucket 



Boutiqije Keyla 


Tel: 5821164 
Celr 5931189 
F ax\ 5880109 
w w w. bou ti que keyl a . com 






Nos tin hopi paña nobo y bunita 
di size S te cu size 26 
Pasa wak pa bo mes!! 

O i a "like*ui Ort 

facebook 


ALGUN siman pasa, e lider di MEP a lansa un acusacion baho pero sin presenta niun 
preuba. E1 a bisa cu Gobierno di AVP lo a saca 61 miyon florin for di fondo di pensioen. 
Lider di fraccion di AVP, sr. Marlon Sneek y miembro di fraccion Rene Herdé a exigi e 
lider di MEP mes ora p’e presenta e prueba di loke el a bisa. 

Te awe dialuna, 17 di juli, ainda e lider di MEP no a presenta nada pa prueba loke el a 
bisa, pero e ta rabia masha hopi ora hende bis’e cu e ta gaña, segun Rene Herdé. 

GAÑAMENTO A BIRA ALGO NORMAL 

Mientras cu nos ta renobando e forma di debati opinion y plannan den politica den nos 
pais, mientras cu nos ta spera cu tur politico ta comporta transparente y para pa loke 
e ta bisa, den e partidonan di oposicion, en particular den MEP, nan ta sigui cu e mal 
custumber di bisa kico cu ta y spera cu hende ta kere nan. 

Nan ta sigui hunga cu sentimiento di pueblo en bes di papia palabra cla y berdad. Nan 
ta sigui lansa tur sorto di storia cu nan mes a inventa contra AVP, pero sin niun prueba, 
Herdé ta splica. 

E caso di e placa cu nan ta bisa cu a saca di e fondo di pensioen ta djis un di nan. Pero 
hende ta corda e storia cu MEP a bisa cu nan tin 7 compania cu lder a habri e refineria, 
pero niun a yega di presenta. Nan a bisa cu nan tin compania pa habri 5 hotel di 5 
strea na Baby Beach y Roger Beach, pero nunca nan a presenta. Nan a bisa cu nan lo 
presenta ley pa proteha mucha contra abuso, y nunca nan a presenta uno. MEP a bisa 
cu tin cu hisa e edad di pensioen na 65 aña y despues MEP a purba haci comosifuera 
cu nunca nan a bisa esey. 

E gañamento den MEP t’asina un mal custumber y malesa, cu di berdad bo no por 
confia den nan palabra. Awor ainda ta warda pa haya e prueba di loke e lider di MEP 
a bisa over di e placa cu segun e lo a saca di e fondo di pensioen. Nos ta dun’e un tild 
tempo mas p’e para pa loke el a bisa. Si no, atrobe nos lo gar’e ta gaña! Rene Herdé di 
AVP ta termina. 

Di acuerdo cu Rene Herdé: 

N0 TIN LUGA PAIDEA Y ACTITUDNAN ANTICUA 


“TA netamente ideanan nobo, renobacion 
consciente y eficiente, inovacion, uzo di tec- 
nologia y cambionan den forma sistematico, ta 
loke lo pone Aruba sigui progresa y duna tur 
hende participacion den y beneficio di esald. 
No tin luga pa idea y actitudnan anticua mas.” 

Asina Rene Herdé a splica un grupo di hoben 
den weelcend reuni na San Nicolas. E hoben- 
nan mes ta desapunta cu partidonan politico 
ta ripiti e mes un cosnan y e mes un ideanan 
bieu manera nan a tende den e ultimo debate. 

Nan ta haya cu mayoria di partido ta papia 
mucho cos general sin bira concreto. Nan 
ta critica sin duna solucion. E hobennan ta 
haya cu falta idea y plannan nobo y ta wak 
den direccion di AVP pa contesta. Pakico den 
direccion di AVP? 

E motibo ta cu nan ta wak cu ta AVP ta e unico 
partido cu a tribi di trece cambionan dificil, cu 
den futuro nan generacion lo ta agradeci p’e. 
E hobennan ta haya cu mayoria partido ta djis 
bisa lolce nan hende y fanaticonan di partido 
lder tende, no loke ta bon pa Aruba. Nan ta 
haya falta di inovacion y ta puntra kico AVP 
si ta bay haci pa renoba enseñansa, cuido di 
medio ambiente, economia, cuido di salud, etc. 

INOVACION T’E SOLUCION 

Despues di a scucha e hobennan pa basta 
rato, Rene Herdé a splica dicon tin paisnan 
sin rikesa natural manera oro y petrolio ta 
crece y paisnan rico na recursonan natural ta 
lceda atras. 


E1 a duna dos ehempel: “Sur Korea tabata un 
di e paisnan mas pober na mundo apenas 60 
aña pasa. Nan no tin recursonan natural na 
abundancia. 

Sin embargo, awe Sur Korea ta un di e pais- 
nan mas avansa, economicamente fuerte, 
democratico y cu un nivel di bida halto pa tur 
hende. Hapon ta otro ehempel. 

Tambe un pais sin recursonan natural, pero 
cu un desaroyo tecnologico cu a haci’e un 
di e paisnan economicamente mas fuerte di 
mundo. 

Di otro banda, tin paisnan den Sur America, 
Africa, Europa y Medio Oriente cu tin rike- 
sanan natural grandi, pero tog un desaroyo 
stagna, un desigualdad y falta di servicio y 
beneficio pa pueblo. E diferencia entre e dos 
grupo di paisnan aki ta e uso di educacion, or- 
ganisaicon eficiente, leynan cu ta crea husticia 
y igualdad y e capacidad pa renoba e pais tur 
caminda cu ta necesario. 

E forsanan cu ta tene e paisnan “rico na recur- 
sonan natural” atras ta traha pa nan propio 
interes. 

Den paisnan cu tin un desaroyo mas grandi 
y un destribucion mas husto, nan a realisa cu 
e miho forma pa crece y desaroya ta dor di 
percura pa tur hende bay dilanti ora e pais 
bay dilanti. 

E pensamento basico ta cu cambio y renoba- 
cion, specialmente den enseñansa, y economia 
ta loke ta pone paisnan crece y otronan no. 
E oportunidad pa participa na e desaroyo y 
e reparticion di beneficionan mester ta mas 
igual. 


E ehempelnan di Sur Korea y Hapon ta papia 
pa nan mes!” 

Asina Rene Herdé a splica. 

RENOBACION NA ARUBA 

Papiando di e futuro desaroyo di Aruba, Rene 
Herdé a splica lo siguiente: “E futuro desaroyo 
di Aruba tambe ta depende di nos boluntad y 
capacidad pa cambia y renoba tur structura, 
tur proceso, tur regla cu ta stroba un desaroyo 
mas lihe, mas igual y mas husto pa nos tur. 
P’e renobacion aki tuma luga nos mester re- 
chasa cu gruponan childto ta resisti renobacion 
pa proteha nan propio interes of beneficio, en 
bes di e interes di henter nos pais y pueblo. 
Pa nos por aplica tecnologia mas y mas efec- 
tivo, pa nos cambiay renoba structuranan bieu 
cu ta stroba, nos mester educa nos mes mas 
y miho. Renobacion di enseñansa ta p’esey 
un condicion indispensabel pa nos futuro de- 
saroyo. Nos tin cu cambia e metanan di nos 
enseñansa, e curiculo (=ldco nos ta siña) y e 
formanan cu nos ta siña y studia. Nos mester 
renoba e forma di evalua y e organisacion 
di scolnan. Nos mester renoba e sistema di 
financia nos enseñansa. 

Cambio den enseñansa ta condicion pa cambio 
den nos pais! No tin luga mas pa idea y acti- 
tudnan anticua of privilegio pa gruponan ya 
previligia! Futuro ta exigi inclusion di nos tur. 
Participacion di tur. Oportunidad igual pa tur. 
Reparticion mas husto pa nos tur. Anto e ora 
e forsa y creatividad uni di nos tur ta lolce lo 
carga y pusha nos pais padilanti!” Asina Rene 
Herdé ta conclui. 




WASHED SAND É? 

UN di e defensor y promotornan mas grandi di 
arte y cultura en general na Aruba, sra. Alice van 
Romondt tabatin na su encargo diasabra anochi 
pa introduci Michael Lampe como candidato 
nobo di Partido di Pueblo Arubano AVP. 

Esaki ta un encargo cu pa van Romondt tabata 
mas bien ta un honor y placer, conociendo e 
hoben musico y emprendedor creativo y den su 
introduccion el a elogia e cualidad y pasion di 
Lampe, mes tanto cu e vision y acierto di Mike 
Eman, como lider di partido. 

“MinPres mi kier bisa bo ‘chapeau’; mi lder bisa 
bo pabien; mi lder bisa bo hopi pabien cu e es- 
cogencia di Michael Lampe pa subi lista di nos 
partido victorioso AVP”, van Romondt a bisa na 
un grupo grandi di famia y amigonan di Lampe 


hunto cu simpatisantenan di e partido berde cu 
a yena espacionan di Beam na Playa. 

“Manera ta bisa na Hulandes: ‘Niet de eertste de 
beste’ sino un palanca; echt un palanca pa carga 
y sigui dilanti inovando, inspirando, rescatando, 
educando y compartiendo cu nos comunidad”, 
Alice van Romondt a bisa cu “esey ta Michael 
Lampe.” 

Van Romondt a expresa di ta hopi contento 
pasobra awo cu tur trabou pa renoba, drecha, 
embeyece y haci Aruba mas sigur ta casi ful cla 
y casi tur plan a wordo ehecuta manera priminti 
y skirbi den programa di partido di AVP y den 
programa di gobernacion, awo cultura a yega 
su turno. 

“Awo nos ta bay concentra riba locual ta haci nos 


na Aruba Arubianonan autentico; Arubianonan 
bieu y Axubianonan nobo. Awo nos ta bay con- 
centra riba locual ta haci nos bon mira y hopi 
gusta y locual ta distingui nos di otro nacionnan, 
esey ta nos hendenan y nos cultura”, el a bisa. 
P’e experto local den arte, no tin duda cu awo e 
industrianan creativo incluyendo artesano, mu- 
sica y naturalesa ta na turno cu Michael Lampe 
como e guia principal. 

“Teatro di bida ta siña nos cu no tin casualidad... 
Danld Minister Presidente, danld pa bo vision 
y danld pa e ‘perfect timing.” 

Tambe el a elogia Lampe su orientacion pa 
inclui otronan manera su slogan di campaña ta 
bisa: “Ban cu Michael” na loke Van Romond a 
afirma cu emocion: “Nos tur ta bay cu bo y nos 
ta bay cu AVP.” 

Un fuente a bisa: 


E no ta un mentira di 1 di april, pero ta un storia real: 


A haya oro y plata den 


SIMPSON BAY - Tabata diabierne ultimo, cu un persona cu a nombra 
su mes como Capi PirateMarko , a keda deteni pa Polis pa ser interroga 
pa 2 ora na Warda di Polis na Simpson Bay. 

Den su Facebook post, Capi PirateMarko ta bisa cu el a kede deteni dia 
13 di juli ultimo pa 2 ora y mei, despues cu e y algu studiante a dicidi di 
bay sambuya den e area di entrada di Lagoon di Simpson Bay. 


awanan na St. Maarten 

no moneda, pero oro cu plata di berdad. 

Di acuerdo cu un di nan fuentenan, e accion secreto ald ta debi cu lolce 
cu a ser haya un parti ta coresponde na Gobiern y un parti n’e grupo 
priva di indivualnan. 

Diasabra 721 news a trata di haya Minister di Enseñanza, pero nan a ser 
informa cu e no ta na St. Maarten. 


Tambe el a reclama cu e ta cumpli cu ordonan di Minister di Enseñanza, 
Silveria Jacob. Despues cu Polis a interrogu’e a laga bay. E1 a declara na 
72 lnews cu el a keda deteni pasobra el a bay na un sitio cu ta prohibi pa 
drenta e awa particular aki. 

Polis a dun’e un waarschuwing pa no bay sambuya n’e areanan specifico. 


Ningun nota oficial a ser publica cu cierto area ta restrict pa sambuy- 
adornan. Algun buzo a expresa si nan preocupacion, cu si nan mester bay 
sambuya sin sa cu e sitionan ald ta prohibi, manera e.o. e Marine Park, 
cu nan tambe lo keda deteni y cuestiona. 

Nan ta di opinion cu Gobierno mester y coordina esald mihor ainda, de 


721news a tuma contacto cu Yocero di Polis, Inspector Ricardo Henson, 


lo contrario mas sambuyador lo por haya nan mes den problema serio. 


a declara n’e miembronan di prensa, cu e lo bin bek riba e tema ald. 

Si Inspector Henson advisa nan pa tuma contacto cu Minister of Ense- 
ñanza pa por haya mas detaye. Ora cu 72 lnews a nota despues presencia 
di Polis y nan a trece nan propio sambuyadornan, a ser puntra paldco 
tanto secreto. 

Pero Inspector Henson no lder contesta nan pregunta y a bolbe referi pa 
busca informacion na dos Ministerio. 

721news a tuma contacto cu algun fuentenan cu nan por confia, lcend- 
enan a confirma cu un grupo di buscador di tesoro lo a haya oro y plata, 



FUNDACION 



Fundacion Pa Nos Muchanan (FPNM) heeft als doel om alle kinderen op Aruba in de leeftijd van 0 tot en met 12 jaar op 
een zo hoog mogelijk welzijnspeil te brengen, door opvoedingsondersteuning te bieden aan de doelgroepen ouders, 

kinderopvangcentra en andere opvoeders. 

De Fundacion Pa Nos Muchanan heeft pep direct plaatsingsmogelijkheden voor een vottijds 


PEDASOSISCH MEDEWERKER (M/V) 


In deze veelzijdige functie moakt u deel uit ven een team van pedagogisch medewerkers en een administratief medewerker. U legt verantwoording af aan 
de directeur die belast is met de leiding en bedrijfsvoering van het bureau. 


Taken 

— Het geven van opvoedingsvooriichting, advtes en begeleiding aan leid(st)ers werkzaam in de kinderopvang en ouders met (opvoedings) vragen of zorgen. 

— Het organiseren van cursussen, workshops en trainingen voor ouders en personeel, kinderopvangcentra en andere opvoeders. 

— Het geven van publieksvoorlichting betreffende opvoedingsvraagstukken. 

— Het geven van advies en ondersteuning bij het opzetten van nieuwe kinderopvangcentra. 

— Het bevorderen van samenwerking en uitwisseling van informatie tussen de kindercentra en het personeel. 

— Het mede bevorderen van samenwerking met alsmede pleitbezorging bij relevante (overheids)instetlingen en (particuliere) organisaties. 

— Het meewerken aan het inventanseren van behoeften en knelpunten in het werkveld. 


Functie-eisen 

— HBO Sociaal Pedagogische Hutpverlening of vergelijkbare opteiding, aangevuld met relevante werkervaring. 

— Kennis van de Nederlandse, de Papiamentse, de Engelse en de Spaanse taal in woord en geschrift. 

— Kennis van standaardpakketten voor kantoorautomatisering strekt tot aanbeveiing. 

— Zelfstandig kunnen werken als onderdeel van een kleine team en beschikken over probleemoplossend vermogen. 

— Creativiteit en flexibiliteit zijn van beiang evenais goede communicatieve vaardigheden, ordelijkheid en systematiek. Werkt conform kwaliteitseisen 
die binnen de organisatte worden gesteld. 

— Kennis in ontwikkeling van kinderen van 0 t/m 12 jaar 

Arbeidsvoorwaarden 

Uw aansteliing geschiedt op basis van een arbetdsovereenkomst voor onbepaalde tijd met een proeftijd van 2 maanden. Salaris en overige arbeidsvoor- 
waarden conform bezoldigingsstructuur van de FPNM in het kader van output financiering. 

Sollicitatie 

Uw schriftelijke sollicitatie voorzien van uw curriculum vitae, richt u uiterlijk 26 juli 2017 aan het Bestuur van de FPNM per adres Cumana 2, Oranjestad, 
e-mail adres: info@fpnm.aw. Voor eventuele vragen over de functie neemt u eontact op met Mw. Natasha Gilkes, via tel. 583-4247 / 588-0856. 

Een psychologisch onderzoek kan deel uitmaken van de selectieprocedure 

Rene Herdé: 

BAY BEK NUNCA MAS! 


iaco ta e forsa mas grandi di Aruba? Hopi hende lo bisa nos 
playa y lamanan bunita. Otro lo bisa cu ta nos hendenan. Algun lo 
bisa e hecho cu nos ta papia cuatro idioma. 

En realidad tur e factornan ald y otronan ta haci nos un pais special, 
diferente, y unico. 

Un pais cu apesar di su tamaño chikito y sin fuentenan di rilcesa 
tradicional manera oro, petrolio of agricultura, a crece y desaroya 
hopi mas cu hopi hende den pasado y presente a spera. 

Apesar di e limitacionnan di tamaño y recurso di nos isla, nos ta un 
di e paisnan cu mas ta atrae atencion positivo, interes, curiosidad, 
inversion y hende. 

Segun mi, e esencia di nos forsa y splicacion di nos desaroyo, ta 
nos abilidad di inova. 

Nos no tin miedo di cambio. Nos ta haci cambio den tur area si e 
ta na interes di nos pais y nos hendenan. 

Nos a y ta deshaci di formanan di traha y haci cos, ora nos ripara 
cu e no ta duna nos e resultado cu nos kier. Nos ta cambia cos ora 
nos descubri of inventa uno cu ta duna mas y miho beneficio pa 
nos pais y tur nos hendenan, segun Rene Herdé. 

CAMBIO 

T’asina nos a deshaci di e sistema bieu di cuido medico. Nos tabatin 
uno cu un parti di trahadornan den sector priva y empleadonan 
publico so tabatin cuido medico sigura. 

Resto di pueblo mester a pidi un fabor politico pa haya cuido 
di nan salud. Nos a cambi’e pa uno cu tur hende tin e 
mes un cuido. Ta asina nos a deshaci di e sistema bieu 
di duna beca na 40 hoben via decisionnan politico 
partidista, pa un sistema di fiansa pa estudio. 

En bes di e 40 studiante so pa aña, for di 1986 tur 
aña mas cu 250 studiante ta bay studia den exterior 
y otro 500 ta sigui studia aki na Aruba mes. Nos a 
kita e privilegio di politiconan pa baha cu 
pensioen na 45 aña y regla den ley cu nan 
ta baha cu pensioen n’e mes un edad cu 
resto di pueblo. Nos a inova nos turismo 
ora e refineria a cera y crea henter un 
industria cu miles di cupo di trabou, 
cu no tabatin prome. Nos a kibra cu e 
concepto politico bieu di haci fabornan 
politico y regla cosnan pa famia y ami- 
gonan so (“friends and family”). Trato 
igual. Ley pa un, ley pa tur ta loke ta 
conta awor! 

A kibra cu e pensamento bieu cu si bo 
ta pober ta bo mes mester yuda bo 
mes of depende di bondad di otro. 

A remplasa esaki p’e pensamento cu 
hunto den e pais aki nos ta wak pa 
otro y cuida otro. P’esey esnan cu 
entrada mas abou, mamanan soltera 
y yiunan di famianan cu poco en- 
trada ta haya atencion structural 


awor. P’esey nos no por compronde cu ainda tin partido politico 
cu kier hiba nos pais bek p’e tempo di pasado yen di desigualdad 
y division. Anto nan ta bis’e “sin miedo”! Herdé ta splica. 

NUNCA MAS 

Nunca mas nos kier bay bek n’e tempo cu den conseho di partido 
MEP nan ta dicidi ta ken su yiu ta haya bek pa bay studia. AVP 
a introduci e sistema di fiansa pa estudio pa tur hoben cu por y 
kier, por bay studia e profesion cu e ta desea. Nunca mas nos kier 
bay bek n’e situacion cu un ciudadano tin cu bay cerca un politico 
pa haya un carchi como fabor politico pa haya cuido di su salud. 
AVP a introduci e AZV pa sigura tur hende e mes un derecho pa 
cuido di su salud. Nunca mas nos kier bay bek p’e situacion cu ta 
“famia y amigonan” ta haya tur posicion y contract den Gobierno. 

Tur hende mester keda cu e mes un derecho y oportunidad manera 
ta e caso awor. Nunca mas nos kier bay bek n’e situacion di des- 
empleo manera tempo cu e refineria a cera. 

Ampliacion y profesionalisacion di turismo, creacion di sectornan 
di economia rond di energia renovabel y uzo di tecnologia avansa 
den enseñansa, den agricultura y den crea servicionan nobo, ta e 
rumbo cu nos a scoge y cu ta duna resultado den otro paisnan y na 
Aruba. Nunca mas nos kier bay bek na e situacion cu ta ridiculisa 
institucionnan di nos pais djis pasobra no gusta nan opinion. 
Nunca mas nos kier bay bek n’e situacion cu ta core hende cu a 
scoge Aruba como nan pais, djis pasobra nan a pidi trato husto. 


E miedo pa cambio y inovacion cu MEP ta bolbe 
hinca den hende, e division den pueblo cu MEP ta 
bolbe sembra, lo hiba nos bek pa un tempo y un 
pais, cu un mayoria grandi di pueblo no kier mas. 
Specialmente hobennan ta bisa NUNCA MAS! 
K AVP a y lo sigui busca formanan di renoba nos 
pais, den enseñansa y economia, den finansa y 
organisacion di Gobierno, den cultura y arte, den 
cuido medico y cuido di nos naturalesa. AVP lo 
sigui renoba pa nos pais t’e miho luga pa biba pa 
nos tur! Rene Herdé ta termina. 

Parlamentario Marlon Sneek, lider di fraccion di AVP 


Ta reta lider di MEP pa mustra den cuenta 
anual di SVb unda a ranca 61 miyon di e fondo 



SIMAN pasa lider di 
MEP, Evelyn Wever 
Croes den un declaracion 
duna den un conferencia 
di prensa, a informa cu 
Gobierno di AVP lo a coy 
e suma di 61 miyon for di 
caha di SVb. 

Lider di fraccion di AVP 
den Parlamento, sr. Mar- 
lon Sneek, a reta e lider 
di MEP p’e bin dilanti 
cu hechonan concreto y 
mustra pueblo di Aruba, 
na cual momento Gobi- 
erno a haya placa for di 
SVb. 

“Pa un lider politico cu 
ta pretende di bira lider 
di nos pais, ta presta 
su mes pa conta stori- 
anan sin base di berdad, 
ora cu e bin dilanti y 
bisa cu Prome Minister 
Mike Eman a confirma cu 
fondo di SVb ta stabiel, 
pero cu na mes momen- 
to a saca un 
suma di 


61 miyon for di e fondo 
aki. 

E declaracion ald di Ev- 
elyn ta graba y tur hende 
por scucha esaki y ora cu 
el a ser haci e pregunta 
pa splica esald, e lider di 
MEP ta ripiti cu Gobier- 
no a ‘ranca’ 61 miyon for 
di e fondo di SVb, algo 
cu ta totalmente for di 
sla y cu ta un gañamento 
sin fin. 


Mi ta reta e lider di MEP a 
bin dilanti y splica pueblo 
riba kico su declaracion 
ta basa y presenta prue- 
banan concreto cu esaki a 
tuma lugar, pero aki nos 
tin cu bisa cu e lo no haci 
esaki ya cu e lider di MEP 
ta un gañado patologico. 
Nos ta pidi e lider di 
MEP y tur ciudadano pa 
tuma e cuentanan anual 
di SVb cu ta disponi- 
bel pa tur hende lesa, y 
analisa tur loke tin para 
eyden pa mira for di 
unda Evelyn ta saca 
e mentira aki, ya cu 
den e cuenta anual 
di SVb esaki no ta 
para un caminda. 
Nos ta spera 
cu e lider 
di MEP 



bin dilanti y duna clari- 
dad di con e ta bisa cos- 
nan cu no ta berdad y p’e 
bin SVb caminda nos di 
AVP sigur lo compaña su 
persona pa drenta paden 
un busca e berdad real di 
e asunto aki. 

Ta di spera cu e lo duna 
acto di presencia na ofi- 
cina di SVb pa tur hende 
bolbe ripara c’un biaha 
mas su persona como 
lider di MEP, ta trece 
mentira padilanti mal 
informando pueblo di 
Aruba. 

Ta algo di lamenta ya cu 
e persona aki t’esun cu ta 
bisa tur ora cu e kier bay 
bira e Prome Minister di 
pais Aruba, anto e ta gaña 
di e forma aki y lo ta na 
su lugar pa nos bay papia 
cu PAHO y WHO pa nan 
bin c’un vacuna contra di 
gañamento, paso si nos 
mira e fraccion di MEP, 
ta tur a cuminsa gaña. 
No solamente e lider di 
MEP no ta papia berdad, 
pero ta hinca su mes den 
un tipo di fantasia ora 
cu e bisa cu ora MEP 
drenta den Gobierno, e 
lo pone bek e suma di 61 


miyon florin bek cu lo ta 
suficiente p’e fondo sigui 
solido pa algun aña. 

Con esaki por ta posibel 
si ta bay pone un placa 
bek cu nunca Gobierno a 
tuma for di e fondo y un 
biaha mas por ripara cu 
Evelyn ta papia cosnan 
for di sla y no ta splica 
mes for di unda e ta bay 
saca placa pa pone bek. 

Dia cu nos a discuti riba 
e amienda aki den Par- 
lamento, nos a bisa bon 
cla cu nos ta laga e profe- 
sionalnan di SVb haci un 
analisis y investigacion pa 
nos caminda nan a bisa 
nos bon cla, cu pa prome 
di januari di 2018 nos 
por conta cu lo bay tin un 
deficit di no menos cu 80 
miyon florin. 

Pero ora cu analisa e ex- 
presion di e lider di MEP 
cu ta bisa cu su partido lo 
pone e suma di 61 miyon 
florin cu AVP lo a ranca 
for di e fondo bek, cu lo 
ta suficiente p’e fondo 
bay algun aña mas, cual 
no ta berdad. 

E profesionalnan a bisa 
nos cu na momento cu 
bay mishi na edad di 


pensioen manera cu el a 
ser cambia y cu MEP kier 
haci esaki segun vision di 
Evelyn y Glenbert, ya pa 
2018 lo bay bin un dificit 
di 80 miyon y Evelyn no 
kier splica con e ta bay 
soluciona esaki ya cu e 
suma di 61 miyon cu e 
ta papia di dje, nunca 
Gobierno a saca for di e 
fondo aki. 

Mi ta reta e Evelyn p’e 
subi facebook of e website 
di S Vb y splica pueblo na 
unda el a mira cu Gobi- 
erno di AVP lo a ranca e 
61 miyon cu e ta papia di 
dje, ya cu tin tur cuenta 
anual cu a wordo publica 
caba. 

Semper MEP tabatin e 
lema cu ‘campaña ta un 
cos, gobernacion ta otro 
cos’ y nos por tuma nota 
cu pa MEP papia cosnan 
cu no ta berdad ta un 
sistema di bruha pueblo 
y den gobernacion nan 
no sa kico pa haci, perhu- 
dicando pueblo comple- 
tamente manera nan a 
haci caba for di 2001 pa 
2009,” Parlamentario 
Marlon Sneek ta mustra. 



RENA 


SATll 


MACEO PARKER 


Aeropuerto Internacional 

Reina Beatrix 


* ■ 

)AY5SEPT 16 


TICKETS AVAILABLE 

NOW! 

@CASIBARI MUSICCAFÉ, 
SUPER FOODORONUNE 

$ 65 .-/$ 120 .- 

CAYPASS \AEEKEND 

SEPTEMBER 

15516 

RENAISSANCE FESTIVAL PLAZA 


I Caribbean Sea 

f Jazz Festival 

Aruba^oi? 


% 


CARIBBEANSEAJ AZZ.COM 

Di acuerdo cu Evelyn Wever-Croes: 

MEP conoce e materia di finansa publico y 
per baha debe nacional di Aruba sin medida 


SIMAN pasa a tuma lugar un debate interesante di lidernan politico 
den Cas di Cultura. Esun cu a briya cu su ausencia tabata Mike Eman 
lider di partido AVP. Tabata un lastima cu Mike Eman ta falta respet 
na votadornan di Aruba en general, y e millennials en especial. 

Pero sinceramente tur hende por a spera esey, pasobra Mike Eman ya 
no ta fuerte mas manera antes, y no por cu presion. 

E prome tema den e debate tabata e tema di finansa publico, y eynan 
por a nota mesora cu Evelyn Wever-Croes tabata e miho prepara y cu 
e vision di MEP ta esun mas realistico. 

Lider di MEP no a “beat around the bush” manera e demas lidernan 
pero a bisa mesora ta con lo baha e debe nacional di Aruba cu planes 
concreto y realistico. 

Debe nacional GDP 

Aruba tin un debe grandi, un MEGADEBE, di 87% di GDP. Na 2009 
esald tbt 49%. 

Esey kiermen cu di cada florin 87 cen ta bay na paga debe. Esald ta 
algo hopi serio y iresponsabel. Anto esald ta sin conta e PPPnan, pa- 
sobra e ora e debe lo ta riba 100%! 

Berdad tur hende mester hasi debe pa logra algo, esey no ta 
e problema. E problema ta cu e debe t’asina halto cu e ta 
strangula henter gobernacion y nos economia. Ningun 
hende por hipoteca su cas, na un debe di riba 100% di 
su entrada! 

CAFT a bisa cu lo tarda 27 aña prome cu nos yega 
bek e nivel di 2009, sin ayudo di Hulanda. 

Pa colmo segun CAFT, di tur esald ta 1% SO a 
wordo inverti den inversion, dus cu bo por wak 
unda bo placa ta bay, e demas 99% a bay na 
gastonan di Ministernan, y den saco di amigos. 

Tur loke bo ta “wak”, Green Corridor, Watty 
Vos Boulevard, MFA, nos NO a paga ainda, lder- 
men eynan bo placa no a bay AINDA, lider di 
MEP ta splica. 

Den ultimo 8 añanan nos a conoce un 
record di medida y belasting nobo, 
hasta e BBO cu supuestamente lo 
a wordo elimina, a bira mas halto. 

Y apesar di tur e medidanan ald, 
toch e debe a redobla y sin cu 
abo a sinti mehoransa. Abo ta 
biba miho cu 8 aña pasa? 


Tal bes un grupito ta contesta SI, pero e gran mayoria di hende ta 
contesta NO. 

Segun Evelyn Wever-Croes, e debe aki tin nos economia strangula. 

P’esey nos mester percura pa baha e debe. Con? 

1. Baha gasto, cuminsando di ariba prome, pues cerca e Ministernan 
prome: nos lo baha cantidad di Minister di 9 pa 7, baha gastonan 
di fiestamento, biahamento, propaganda y abogado, etc. di e Minis- 
ternan, y esaki so caba ta duna un rebaho di gasto entre 60 y cu 70 
miyon florin. 

2. Un otro forma pa baha gasto ta pa hasi tur esfuerso pa haya e 
fiansa a traves di Hulanda cu interes mucho mas abou, algo cu awor 
Hulanda no kier duna Eman, pasobra e no a maneha nos finansa na 
forma serio ni responsabel. Aruba ta pagando 220 miyon florin na 
interes awor cu nos por scapa si nos haya e fiansa aki. 

3. Fiha prioridadnan diferente, pone prioridad n’e ser humano y no 
na gastonan di luho of di propaganda. 



4. Entradanan: Cobra belasting manera mester ta y na un 
forma mas husto, y cambia di belastingnan directo 
^ pa indirecto. Awor bo ta haya e situacion cu un 

Minister ta duna su mes un kwijtschelding di 
68 mil na belasting, siendo cu tur siman na 
nos Cede di MEP, mi ta haya cantidad di 
pensionado cu ta hayando cobransanan 
hopi halto. 

5. Desaroyo economico cu ta trese mas 
placa di belasting. 

Nos mester atende finansa publico cu 
man duro y na forma responsabel, pa 
realmente tin un pais sostenible, y no 
pasa e MEGA DEBE riba nos futuro gen- 
eracionnan, Evelyn Wever-Croes 
a duna di conoce. 

Daphne Lejuez (MEP): 

Economica y bo bienestar? 

Haya sa con abo tambe por beneficia di esaki! 


“DEN e ultimo 100 aña, Aruba su economia a conoce desaroyonan 
grandi, destacando su mes for di otro paisnan den Caribe. Riba un 
isla chikito, logronan grandi a tuma lugar for di habri un di e re- 
finerianan mas grandi na mundo te cu lanta un industria turistico 
cu te dia di awe ta un gran ehempel riba nivel internacional. Tur 
esaki tabata danki n’e esfuerso di nos hendenan cu semper a bringa 
pa nos pida baranca, teniendo e bienestar di cada un habitante na 
curason. Loke ta haci nos tur Arubiano ta e idea cu si bo traha duro, 
no tin nada cu ta imposibel y no tin obstaculo of contratiempo cu 
no por wordo surpasa”, segun Daphne Lejuez. 


Pensa p. e. rib’e studiante cu ta bin cu su diploma den man, yen 
di energia y ideanan inovativo pa hiba su isla dilanti, pero cu no 
ta logra yega na financiamento facilmente y ta keda demotiva. Of 
e mama soltero cu kier purba avansa den su carera dor di sigui un 
estudio extra banda di su trabou p’asina por yuda su yiunan bay 
dilanti, pero ta pasa den duro, pasobra e no por perde oranan di 
trabou pa atende les y e materialnan di scol ta caro. 

Of e pensionado cu su pensioen cu no ta alcansa y cu ta desea di 
lanta un negoshi nobo, pero pa motibo di su edad no ta logra haya 
e sosten financiero”, Lejuez ta mustra. 


“For di tempo cu nos tabata cunukero y piscador, bayendo pa 
tempo di nos minanan di oro y fosfaat, te cu apertura di refineria 
y nos prome hotel, te cu e startups cu nos young professionals ta 
lantando awo, dedicacion, creatividad, pasion pa bo ofishi, exper- 
ticio y bon servicio ta loke semper a tipifica e trahador Arubiano. 
Tur e caracteristicanan aki a hiba nos te na top di diferente sector 
rond mundo, for di sector petrolero te na Horeca y te hasta NASA. 
Arubiano tin e don di por saca lo maximo y traha algo grandi for 
di masha tiki. Nos bista semper ta pa un futuro miho pa nos mes, 
pa nos famia y pa nos pais”, Lejuez ta splica. 


“Aruba a sa di briya den comercio, industria y turismo. Sin embargo, 
e desaroyonan grandi ald lamentablemente no a bay man den man 
cu oportunidadnan pa tur nos hendenan. 

Te dia di awe, mayoria di nos ta encontra retonan pa realisa e soño 
di por bira un empresario y asina contribui na e desaroyo economico 
di nos pais. 



“Aruba su promesa ta cu cada ken cu lsier y por, mester haya e 
oportunidad y e hermentnan pa move bay dilanti pa un miho bida 
pa su mes y su famia. Mi meta ta pa, hunto cu e team di MEP, yuda 
cumpli cu e promesa aki y desaroya Aruba su potencial economico, 
teniendo e hende central. Cambiando y modernisando procesonan 
y leynan cu n’e momento aki ta anticua y ineficiente, y creando un 
infrastructura cu ta brinda un y tur, sin distincion, e oportunidad 
pa por haci nan soñonan realidad”, Lejuez ta expresa. 

“P’esey, ami Daphne Lejuez, hunto cu e team di MEP, kier traha 
pa un economia productivo cu ta den balans cu e bienestar general 
di nos tur. Cu bo confiansa y cu mi conocemento y experiencia di 
mas di 20 aña den mundo di comercio y tecnologia, mi lo contribui 
na logra esaki, promoviendo inovacion, educacion y un maneho 
profesional y obhetivo. 

Hunto nos por logra na yega n’e solucion digno y sostenibel p’e 
futuro economico di nos pais”, Lejuez ta conclui. 



ARUBA BEACH CLUB RESORT 


One bedroom Deluxe Unit 
Available for 1 week - August 12lh to 19th, 2017 
Onty Awg 1,300,- for 1 week stay 

Fully equipped and comfortably sleeps 5 people 


• 1 bedroom with 2 queen beds 

• 1 small kitchen 

• Living area sofa has pull out bed 


• 1 bathroom 

• Living & dining area 

• 2 TVs (one in bedroom & 
one in living area) 

Autentico, Creativo y Progresivo 


Partido AVP ta lansa Michael Lampe como candidato 

DEN un anuncio cu a sorprende comunidad completo, Partido 
di Pueblo Arubano AVP a lansa diasabra anochi un candidato 
nobo den persona di e hoben musico y defensor di cultura, Mi- 
chael Lampe. 

Na sede di BEAM den centro di ciudad un grupo grandi di famia, 
amigo di Lampe hunto cu simpatisantenan di AVP a bini hunto 
pa presencia e momento caminda Lampe ta drenta area politico. 

Alice van Romondt a realisa e introduccion expresando un gran 
emocion pa e potencial di e candidato nobo aki riba tereno di 
inovacion di educacion y cultura, pero tambe elogiando e vision 
y decision di lider di partido Mike Eman pa inclui un persona cu 
un amor asina grandi pa su pais y gana di traha rib’e lista berde 
pa eleccion 2017. 

Eman na su turno a elogia e balornan di e hoben cu semper ta 
busca pa conecta e herencia cultural di nos isla cu e generacionnan 
actual. 

Tambe e lider politico a expresa un confiansa total den e capacidad 
di Lampe pa aporta considerablemente na filosofia di partido AVP 
pa alcansa un Aruba sostenibel caminda tin progreso pa un y tur. 

Michael Lampe ta bin for di e bario di Savaneta, mescos cu su 
generacionnan anterior. 

E ta conoci artisticamente tambe como Fellowy creador di Data- 
paniky a studia composicion y produccion di musica na e Facultad 
di Arte, Media y Tecnologia na e Scol di Arte di Utrecht, Hulanda. 

Pa mas informacion riba Michael Lampe su pensamento y activi- 
dadnan, por bishita e pagina web: www.bancumichael.com mescos 
cu su cuenta di Facebook, Instagram y Twitter. 

Mike Eman na lansamento di e candidato inovativo Michael Lampe: 

Michael a rescata algo grandi di e pasado di Aruba, a carg'e y 
hib'e den futuro y a pone den brasa di e siguiente generacion" 



‘BEAM’, e obra artistico y prominente di Michael Lampe diasa- 
bra anochi tabata yen di hende entusiasma pa yama bon bini n’e 
candidato nobo di AVP, e conocido musico y unico den su genero 
Michael Lampe. 

Su maestra di ceremonia Alice van Romondt a conta di e tantisimo 
calidadnan di Michael pa despues pasa palabra pa lider di partido, 
kende a yama e candidato nobo Michael Lampe un bon bini den 
e partido berde. 

Lider di AVP, Mike Eman a conta a traves di un anecdota di e 
pakico di su escogencia pa Michael riba lista. 

“Mi tabatin 16 aña ora mi ruman Henny a bin Aruba y a wordo 
elegi pa rescata un partido cu un tempo tabata glorioso, victorioso, 
pero na e momento ey no tabatin ningun asiento den Parlamento 
di Aruba. Un partido di 1200 voto. 

Henny tabatin 29 aña, caba di bin di Hulanda, e tabata hopi ino- 
vativo, yen di ideanan nobo pa lanta e partido bek. Un di e prome 
cosnan cu e kier a haci tabata ‘cambia’ e logo rondo di partido. Un 
logo cu semper a keda yamativo y gusta specialmente pa hobennan. 
Ora Henny a cuminsa haci cambio den e logo, ami a cuminsa sa- 
patia. Mi a protesta cu tur loke mi tabatin den mi y te unda mi 
bos por a yega. 

Naturalmente bo no ta gana e bataya den un caso asina. Mi a logra 
si cu e logo rondo a keda, Henny a pone algun strepi riba y bou 
dj’e”, e mandatario a bisa. 

Eman a conta cu segun añanan tabata bay, e mes a cuminsa cambia 
e logo. Tur eleccion cu e tabata haya e encarga pa yuda pensa riba 
creatividad di partido, e tabata bin cu logonan nobo cu letranan 
futuristico di e momento. 

“Loke mi kier bisa ta cu ora mi a bira 20, 22 aña, mi a realisa loke 


Michael Lampe a realisa. Si bo kier rescata algo grandi, bieu den 
historia y parti di herencia di nos pais, bo tin cu conect’e cu e fu- 
turo pa e por sigui wordo carga pa mucho mas aña. Esey ta locual 
Michael Lampe ta haci pa arte y cultura di Aruba”, e mandatario 
a expresa. 

Eman a splica cu e hecho cu e ta para eynan cu e logo supermoderno 
di e partido di 13 asiento, ta pasobra cu partido a acepta e reto di 
inova, di cambia, di renoba y na mes momento di wanta na vision- 
nan, na pensamentonan profundo di e Arubiano cu ta orguyoso di 
su herencia, di su folldore y di tur loke ta haci e Arubiano ken e ta. 
“Michael a haci hopi mes riba tereno di arte y cultura di Aruba 
durante e ultimo añanan aki. P’esey cu nos ta sinti nos mes honra 
awe nochi di por yam’e bon bini den nos famia grandi. Den comb- 
ersacionnan cu mi tabatin cu Michael mi a confes’e cu mi sa masha 
poco di musica y tur esnan cu a yega di mira mi purba baila por 
confirma esaki. Esnan cu sa tende mi purba canta sa sigur cu mi sa 
poco di musica”, e mandatario a sigui menciona. 

Eman a bisa cu e sa di historia y loke ta haci nos un pueblo digno. 

“Ora mi tende con Michael ta conecta e pasado di Aruba, di loke 
ta haci nos orguyoso di nos balornan, di e sentimentonan profundo 
manera sr. Ras cu pasion a papia di dj’e, ta pasobra el a sinti cu e 
hoben aki a rescata algo grandi di e pasado di Aruba. E1 a carg’e 
y hib’e den futuro y a pone den brasa di e siguiente generacion.” 
Dirigiendo su mes na Michael Lampe, Eman a bis’e cu nan tin un 
tarea grandi pa hunto hiba Aruba den un futuro nobo. 

“Nos tin cu inova, sigui cambia, sigui kibra bareranan pa Aruba 
haya oportunidadnan nobo, pero semper ancra den e balornan di e 
fundeshi di nos pais y bo a mustra di tin e vision ey”, e mandatario 
ta conclui. 

Campaña di mentira ta sigui keto bay! 

Habitantenan di casnan social engaña cu ta AVP 
a percura pa nan a haya dak riba nan cabes 

Segun Partido MEP 



DURANTE e campaña pa eleccion 2017 constantemente por a 
tende for di boca di varios di e habitantenan di e casnan social cu 
nan ta eternamente agradecido na Mike Eman, kende supuesta- 
mente lo a percura p’e habitantenan aki por ta dispone di un cas 
social pa nan por biba aden hunto cu nan famia. 

Un biaha mas esaki ta un di e tantisimo mentiranan di Mike Eman, 
ya cu ta FCCA ta e instancia oficial cu a base di pioridad ta otorga 
e casnan aki na esnan cu berdaderamente ta den necesidad pa haya 
un di nan. 

Fuera di esey, e casnan social no a 
wordo regala n’e habitantenan, pero 
tur luna nan tin cu cumpli cu nan 
obligacion di pago di huur. Pues Mike 
Eman no ta paga ningun debchi na 
huur di e casnan aki! 

Casnan social rond Aruba 

Pues ta increibel cu Mike Eman tin 
e curashi di declara algo semehante, 
ya cu den pasado ta un paar di cas 
social e Gobiernonan di AVP a yega 
di construi y durante e ultimo 8 aña 
(2010-2017), ningun pero ningun cas 
social a ser construi dor di Gabinete 
Eman y AVP. 

Awor cu Mike Eman y otro politi- 
conan di AVP ta campañando den tur e casnan social na Aruba lo ta 
bon pa nos trece padilanti cu den historia di pais Aruba, MEP como 
un partido social democrata, semper a mira como su deber pa laga 
construi casnan social pa esnan cu no por yega na nan propio cas. 

Asina nos por mira con durante e Bestuurscollege di MEP y tambe 
durante Gabinete Oduber miles di casnan social a ser construi den 
e siguiente barionan: Village, Esso Heights, Rooi Congo, Madiki, 
Noord, Tarabana, Cura Cabay, Bushiri, Sero Patrishi, Jaburibari, 
Palisiaweg, etc. 



Honor y dignidad 

Sin embargo, MEP durante tur e eleccionnan den pasado nunca a 
hunga cu sentimento di pueblo pa cana campaña den tur e casnan 
aki bisando e habitantenan cu nan mester ta eternamente agra- 
decido na MEP cu awe nan por tin un dak riba nan cabes. 

Partido MEP semper a trata su ciudadanonan cu honor y respet y 
ta laga nan den nan dignidad. 

Alavez ta bon pa remarca cu Mike Eman den su campaña di cas pa 
cas a lubida di splica e habitantenan di e fechorianan cometi pa su 
persona y su ruman Henny relaciona cu e escandalo di Interbank, 
caminda pa e prijs simbolico di 1 florin FCCA a haya 100 miyon 

na debe di Interbank y di cual mayoria 
di e debenan ey tabata di e ‘family and 
friends’ nan di AVP. 

Pues e Gobierno di AVP Ider a masacra 
hustamente e fundacion cu mester tra- 
ha casnan social, esta FCCA y mand’e 
bancarota, mescos cu tabata e caso cu 
e negoshi di flanel di famia Eman. 

Promesanan falso na 2009 

Awor cu nos ta na vispera pa eleccion 
2017, lo ta bon pa Mike Eman splica 
tambe con a para cu e puntonan di 
programa di AVP pa eleccion 2009, 
caminda nan a papia di cu AVP lo “in- 
troduci un plan di vivienda pa esnan 
cu entradanan mas abao por cumpra of 
huur cas di FCCA” y tambe “introduci 
un woningtoeslag y energietoeslag pa yuda den gastonan di cas”. 

Y awor despues di 8 aña, con a para cu tur promesanan falso aki 
di Mike Eman y AVP? 

Asina pues un y tur por comproba pa nan mes cu Mike Eman no 
tin e pueblo marginal na pecho, pero su unico abilidad ta di cana 
den tur e casnan social solamente pa gaña e habitantenan cu ta su 
persona a percura pa nan por a haya un dak riba nan cabes y pa 
finalmente logra na claba miles di bandera berde n’e casnan aki, 
cu of sin permiso di e doño. Ta nos ta manda toch! 

Douane Aruba presente n'e di 
101 edicion di 4 daagse Nijmegen 2017 



DIABIERNA 14 di juli ultimo 
a sali cu KLM pa Amsterdam, 
Hulanda un grupo di Douanero 
pa participa n’e magno evento 
“4 Daagse Nijmegen Loop” cu ta 
wordo organisa pa di 101 biaha. 
Un evenemento unda mas di 45 mil 
hende a inscribi pa cana y alredador 
di 1,6 miyon lo asisti pa apoya e 
ganadornan pa 4 dia largo. 

Tin tres categoria, unda bo ta haya 
e personanan riba 60 aña ta cana 
30 km pa dia un total di 120 km 
den 4 dia. 

E otro categoria ta hende homber 
cu e aña aki ta haci 50 aña por cana 
40 km pa dia un total di 160 km 
den 4 dia y tambe e damanan di 
16 aña por cana e 40 km aki, e di 
tres categoria ta hende homber di 
16 aña te 49 aña cu kier participa 
mester cana e 50 lon pa dia cu ta 
bira 200 km den 4 dia. 

Tambe hunto bo tin e grupo di 
militar cu ta cana 40 km pa dia. Aki 
tambe tin un grupo basta grandi a 
inscribi. 

Douane Aruba tambe lo ta presente 
hunto cu e Douane Hulandesnan 
y Europa y tambe Douane di nos 
hermana isla di Bonaire y Corsou. 
Un total di 4 Douane lo representa 
Aruba. E aña aki Marlon Ruiz pa 
di 13 biaha, Gio Davelaar pa di 
11 biaha anto Oliver Peter Wever 
ta bay pa su di 3 biaha y e aña aki 
a logra convence Jerrol Tromp pa 
join e grupo y asina ta Jerrold ta 
bay cana pa prome biaha. 

Douane Aruba e aña aki ta di 22 
aña cu Douane Aruba ta participa 
n’e magno evenemento ald, Hum- 
phrey “Rich” Richardson a cuminsa 
cana y asina a será e amistad cu awe 
Douane Aruba por sigi participa 
n’e 4 Daagse Nijmegen Loop aki. 
Awe Humphrey ta disfrutando di 
su pensioen. 

Dialuna tur hende ta bay registra 
nan mes y pa diamars 18 di juli pa 
exactamente 4:15 am Douane Aru- 
ba ta riba caminda hunto cu nan 
otro coleganan di nos hermana isla 
di Bonaire y Corsou y di Europa. 
Nos lder a manda un palabra di éxi- 
to pa tur Arubiano cu ta participa e 
aña ald n’e magno evento aki. 

Aruba Tang Soo Do 
Federation ta host e 16th 
World Tang Soo Do Regional 
Championship Aruba 2017 





DIASABRA a inicia na Aruba un otro evento de- 
portivo di taya mundial riba nos isla ora cu e Federa- 
cion di Aruba Tang Soo Do organisa e di 16 edicion 
di e World Tang Soo Do Regional Championship 
Aruba 2017. 

Esaki sigur ta un campeonato grandisimo y di taya 
mundial mirando cu paisnan manera Puerto Rico, 
Costa Rica, Panama, Nicaragua, Hulanda y Merca, 
sin lubida nos propio atletanan lo competi contra di 
otro den e deporte di Tang Soo Do. 

Ta ser spera un total di 125 atleta cu lo participana 
e campeonato regional aki. E competencia lo tuma 
lugar na Renaissance Convention Center y lo conta 
cu e bishita di e Grandmasternan di World Tang Soo 
Do, Kwan Chang Nim Strong y Kwan Chang Nim 
Beaudion como tambe Regional Director Master 
Wilfredo Burgos. 

Na banda di e competencia lo tin tambe otro activi- 
dadnan di Tang Soo Do manera workshop, Blaclc Belt 
examen y Ki Kong Training. E evento ta premira di 
bira uno grandisimo. 

Sin duda esaki ta un otro bunita propaganda pa de- 
porte di Aruba, specialmente e deporte di Tang Soo 
Do cu un bes mas ta host un campeonato di halto 
nivel riba nos isla. 

Un danld sigur na Lotto, e Loteria di Aruba pa medio 
di Comision di Subsidio cu a yuda subsidia e di 16 
edicion di e World Tang Soo Do Regional Champi- 
onship Aruba 2017. 

Na Hilton Aruba Caribbean Resort & Casino 

Miembronan di Ekipo na Hilton Aruba Caribbean 
Resort & Casino tin hopi pasion pa Energia Blou 



E ultimo siman di juni y e prome siman 
di juli a wordo designa como simannan di 
Activacion di Energia Blou na Hilton Aruba 
Caribbean Resort & Casino celebrando e 
resort su compromiso y pasion p’e promesa 
di e marca di Hilton y su balornan central. 
Den e spirito di Energia Blou, Miembronan 
di Ekipo a wordo encurasha pa participa den 
varios actividad deportivo prome y despues 
di trabou. 

Nan a wordo invita pa participa den cardio 
ldckboxing, yoga durante e bahada di solo, 
Zumba den aire liber, coremento den e or- 
anan di mainta, of e torneo semanal di beach 
tennis, cu un diferente actividad programa 
pa cada dia. 

Miembronan di Eldpo a wordo pidi pa regis- 
tra cu un di e miembronan di e Comision di 
Energia Blou pa purba nan actividad preferi 
di Cardio Kickboxing riba e Miramar South 
Lawn riba dialuna, Yoga durante e bahada 


di solo riba e playa riba diamars, Zumba den 
aire liber riba e Miramar South Lawn riba 
diaranson, coremento durante e oranan di 
mainta riba diabierna, of e Torneo di Beach 
Tennis riba diasabra. 

E actividadnan, organisa p’e departamento 
di actividad, ta simbolisa e spirito di Hil- 
ton, y e envolvimento di e miembronan di 
ekipo a wordo reconoci p’e miembronan di 
Comision di Energia Blou como un ehem- 
pel di biba e balornan di e compania, esta: 
Hospitality, Integrity, Leadership, Team- 
worlc, Ownership, Now. 

“Bibando segun e balornan di e compania ta 
laga nos cumpli cu e promesa di nos marca,” 
Gerente General Hans Georg Roehrbein 
a bisa, ”cual ta pa sigura cu cada huesped 
ta sinti nan mes cuida, balora y respeta, y 
cu Miembronan di Ekipo ta cumpli cu e 
promesa dor di surpasa espectativanan di 
huespednan, nan coleganany e comunidad.” 



E actividadnan di Energia Blou a wordo 
promovi na Miembronan di Eldpo durante 
e ceremonia mensual di premiacion di ex- 
celencia, cu un sesion unico di ehercicio di 
energia halto. 

E Comision di Energia Blou tambe a celebra 
su varios logronan durante e Siman di Acti- 
vacion di Energia Blou, logronan cu a inclui 
Siman di Tera y Siman di Oportunidad pa 
Hobennan, cual a ofrece un Dia di Carera 
exitoso p’e studiantenan di Ibero American 
High School riba e isla. 

Na final di e Siman di Activacion di Ener- 
gia Blou, e contribucionnan colectivo di e 
Miembronan di Comision a wordo elogia 
durante e cena di reconocemento cu a wordo 
teni na The Sunset Grille. 

Aki por mira e eventonan di siman di Ac- 
tivacion di Energia Blou na Hilton Aruba 
Caribbean Resort & Casino. 

Campeonato Heineken di ASB a sigui 


Balashi Premuim ta derota 
Spuiters cu un knockout y Spuiters 
ta reaciona cu un victoria 




CAMPEONATO 

Heinken di ASB dedica 
na dos baluarte sra. Ber- 
tha Wolf Croes y Eugenio 
“Tan” Helder a continua 
riba veld di Dragon Hit- 


ters na Baracadera. Den 
categorfa AA masculino 
e tremendo campeonato 
oficial di Aruba Softball 
Bond a sacudi veld di 
Dragon Hitters cu dos 


tremendo partido. 
Balashi Premuim cu nan 
pitcher estrea creciendo, 
esta Jean Carlo Gomez 
a domina e equipo di 
Spuiters por completo 


silenciando nan bate na 
solamente 2 hit pa knock 
out e fuerte equipo di 
Spuiters cu score di 11 -1. 
Balashi Premuim 11 care- 
da, 11 hit, 0 eror. Spuit- 
ers 1 careda, 2 hit, 3 eror. 
Henk Arnold himself ta 
bay cas cu e derota reci- 
biendo relevo di Gilward 
Wester den di 5 inning, 
kende a wordo releva pa 
Angelo Arnold den di 6 
inning. 

Mihor bateadornan pa 
Balashi Premuim ta Fil- 
bert Thiel 4-3, Djurwin 
Croes y Marc Danies di 
4-2, Sando Geerman di 
3-2, Josmar Thiel di 2-1. 
Pa Spuiters e unico dos 
imparabelnan a wordo 
bati pa Deon Peterson y 
Gilward Wester, kend- 
enan a bay di 2-1. 

Spuiters sinenbargo 
manera e canción di e 
famoso artista Luis Fonsi: 
“No me doy por vencido” 
ta reaciona den di dos 


wega y ta logra kita un 
wega di Balashi Premuim 
ganando esaki 7-3 tras di 
un tremendo actuación 
di Angelo Arnold cu a 
bay henter e wega. Jorge 
Sanatana di Balashi Pre- 
muim ta resulta pitcher 
perdedor. 

Spuiters 7 careda, 7 hit, 
3 eror. Balashi Premuim 
3 careda, 7 hit, 2 eror. 
Mihor bateadornan pa 
Spuiters ta Deyon Peter- 
son 4-2, Gerson Croes 
2-1, Gilward Wester, 
Walfrido Wester y Arsan 
Wester tur a bay di 3-1. 
Pa Balashi Premuim a 
destaca na plato Marc 
Danies 3-3, Ayrton Fal- 
con 2 -1, Filbert Thiel 3-2, 
Egimar lampe di 3-1. 
Weganan di campeonato 
oficial di Aruba Softball 
Bond ta continua henter 
siman benidero. Pues 
campeonato ta den pleno 
rotación cu mas di 10 
wega den e siman aki. 
Softball @ “full forcé”. 


BANCO Dl CARIBE 


OFFICIÉLE KOERSENTEN OPZICHTE VAN DE ARUBAANSE FLORIN 

GELDIG OP 14 Jul, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.38 

1.40 


1.42 

Zwitserse frank 
(per 100) 

CHF 

183.78 

184.50 


185.30 

Pond sterling 

GBP 

2.24 

2.29 


2.35 

Japanse yen 
(per 10.000) 

JPY 

156.06 

157.48 


159.06 

EURO 
(per 100) 

EUR 

201.47 

203.31 


205.35 

Deense kroon 
(per 100) 

DKK 

26.36 

27.08 


27.88 

Noorse kroon 
(per 100) 

NOK 

20.65 

21.37 


22.17 

Zweedse kroon 
(per 100) 

SEK 

20.31 

21.03 


21.83 

Aruba Karate Bond cu un delegacion di 6 persona ta representa 
Aruba den Caribbean Karate Championship na Suriname 



DIANAN 12 pa 16 di 

juli un delegacion den e 
deporte di Karate lo par- 
ticpa den un competen- 
cia grandi den nos region 
cu lo carga e nomber di 
Caribbean Karate Cham- 
pionship 2017. 
Federacion di Karate, 
esta Aruba Karate Bond 
a eligi un total di 4 atleta 
p’e competencia aki. Tur 
e 4 atletanan aki ta atle- 
tanan top di Aruba cada 
uno den nan respectivo 
categoria. 

N’e campeonato aki vari- 
os pais den nos region lo 
participa cu nan mihor 
atletanan. 

E atletanan di karate 
cu lo preresenta Aru- 
ba n’e competencia aki 
ta Catherine Carraha, 
Christopher Carraha, 
Keven Prada y Madison 
Williams. Hunto cu nan 


lo biaha coach Sensei Ar- 
mando Pazos y delegado 
Georges Carraha. 

Algun luna atras nos atle- 
tanan di karate a haci un 
tremendo papel den e 
Las Vegas Open di karate 
como tambe n’e Open 
di Venezuela logrando 
medaya pa Aruba. 

Cada bes e deporte di 
arte marcial aki ta bi- 
rando mas popular rinba 
nos isla y e cantidad di 
alumnonan n’e scolnan 
existente ta bira cada dia 
mas hopi. E interes ta 
grandi bou di e ser mas- 
culino y femenino. 

Un danki na Lotto, e 
loteria di Aruba cu pa 
medio di Comision di 
Subisdio a subsidia e 
biahe di e delagacion di 
Karate pa e Caribbean 
Karate Championship 


na Suriname. 
Cumprando weganan 
di Lotto, e Loteria di 
Aruba bo ta contribui 


na deporte riba nos isla. 
Meta di e fundacion ta pa 
organisa loteria, cambia 
bida di su hungadornan y 


na mes momento inverti 
den deporte local pa me- 
dio di donacionnan n’e 
Comision di Subsidio. 


Gunnar Leonardo 
a bira campeon di Bola 
10 di FEBIAR, mientras 
un delegacion lo 
sali p'e Panamericano 
na Argentina 



RECIENTEMENTE e competen- 
cia di Bola 10 organisa pa Federacion 
di Biyar FEBIAR a yega su gran final 
unda e mihor hungadornan den Bola 
10 mester a topa otro p’asina defini e 
ganador maximo. 

Mester bisa cu un bataya fuerte a ser 
hiba den club di Polis, Pova pa mira 
ken por yama su mes e mihor atleta 
den e categoria aki y bay cu e titulo 
maximo cas. 

Remarcabel ta cu e disciplina di Bola 
10 t’esun di mas complica mirando su 
grado di dificultad debi cu tur bala mes- 
ter cay canta y den e secuencia corecto. 

Na final di e anochi largo aki e re- 
sultado oficial a keda conoci unda e 
campeonato absoluto y alabes nacional 
di Bola 10 di Aruba a resulta e hunga- 
dor Gunnar Leonardo cu a finalisa di- 
lanti di Marc Farro cu e keda na di dos 
lugar, Angelo Tromp na di tres lugar, 
Emil Koclc na un di 4 lugar. Di 5 te cu 


8 lugar a keda Richard Wolf, Martin 
Appeldoorn, Noe Camera y Jonathan 
Maduro. 

Mesora e federacion di FEBIAR a 
anuncia e 3 atletanan di biyar cu lo 
representa Aruba den Panamericano di 
biyar 2017 cu lo tuma lugar den luna di 
augustus na Buenos Aires, Argentina. 

E tres atletanan aki lo ta Marc Farro 
number 1 di ranking despues di 6 
evento, Gunnar Leonardo number 2 di 
ranking & Campeon Nacional bola 8 
& 10 y Jason Kock number 3 di rank- 
ing & Campeon Nacional bola 9. Un 
pabien sigur na Gunnar Leonardo como 
tambe na Marc Farro y Jason Kock cu 
nan titulonan y alabes t’e atletanan 
di biyar cu lo representa Aruba den e 
Panamericano di biyar na Argentina. 

Lotto, e Loteria di Aruba pa medio di 
Comision di Subsidio ta subsidia tur 
e campeonatonan di biyar organisa pa 
FEBIAR. 

Campeonato Heineken di Aruba Softball Bond a continua 


Blackhawks ta gana 
Predators mientras 
Black Yoker ta 
sorprende Celebr ties 




CAMPEONATO Heineken di Aruba Softball 
Bond dedica na dos baluarte sra. Bertha Wolf Croes y 
Eugenio “Tan” Helder a continua riba veld di Dragon 
Hitters na Baracadera. Den categoria di A-Klas taba- 
tin 2 otro candeloso partido. 

Den e prome partido di anochi e equipo di Everick 
Rincones, esta “Blackhawks” a bin por la goma y 
ta propina e equipo di nos amigo Antonio Ras esta 
“Predators” un knock-out p’asina celebra nan victoria 
y consolida nan mes na number dos riba e tabla di 
posición. 

Marcolino Werleman di Blackhawks a cubri henter 
e ruta pa bay cas cu e victoria, mientras Juan Soza di 
Predators mester a consola su mes cu e derota. 
Blackhawks 14 careda, 11 hit, 2 eror. Predators 4 
careda, 4 hit, 5 eror. Mihor bateadornan pa Black- 
hawks ta Sergio Laurant 2-2, Clay Shipley, Jerrick 
de Kort, Gregorie Croes tur a bay di 3-2, Roderick 
Geerman 4-2 y Marcolino Werleman di 2-1. 

Pa Predators a destaca na plato Roger Tromp 3-2, 
Antonio Ras 2-1 y Elton Croes di 3-1. 

Den e di dos wega di anochi Black Yoker ta derota 
Celebrities den un tremendo wega 10-9. Black Yoker 
10 careda, 10 hit, 0 eror. Celebrities 9 careda, 6 hit, 
2 eror. 

Brayen Webb ta cubri henter e ruta y ta resulta pitch- 
er ganador, mientras Jose Baez ta perde e partido. 
Mihor bateadornan pa Black Yoker ta Joshua Lucas 
1-1, Brayan Courtar y Xioson Jansen ambos di 3-2. 
Pa Celebrities a luci cu e madera den man Wendsley 
Kock, Jose Baez y Michael Daal tur a bay di 2-1. 

Weganan di campeonato oficial di Aruba Softball 
Bond ta continua e siman aki. Dialuna 17 di juli 
AA Pizza Hut Monsters vs Piratas, diamars 18 juli 
Macuarima Indians vs Royal Power, Diaranson 19 juli 
Piratas vs Balashi Premuim, diahuebs 20 juli Spuiters 
vs Pizza Hut Monsters, Diabierna 21 di juli Piratas 
vs Macuarima Indians tur e weganan aki lo ta doublé 
header riba veld di Dragon Hitters. 

Tambe diabierna 21 di juli Balashi Premuim lo en- 
frenta Royal Power na veld di Flatstone. 

Pues campeonato ta den pleno rotación cu mas di 10 
wega den e siman aki. Softball @ “full forcé”. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

E bolichero Kamilah Dammers- 
Naddall da pa competi den 
PWBA, Rochester Open na Merca 



RECIENTEMENTE 

e bolichera local Kami- 
lah Dammers Naddall a 
biaha pa Merca unda e 
lo hunga su di dos di e 
cuater torneonan den e 
liga profesional di bowl- 
ing esta e Professional 
Women’s Bowling As- 
sociation. 

Siman pasa e atleta 
Arubano a hunga den e 
PWBA St Petersburg - 
Clearwater Open unda el 
a ocupa un di 7 lugar den 
e overall ranldng. 

Un lesion na su dede a 


pone cu e ultimo rond 
no a bay manera e tabata 
kier. 

E siman aki Kamilah lo 
hunga su di dos torneo 
esta PWBA Rochester 
Open. Den e torneo aki 
Kamilah lo hunga un 
total di 12 wega di clasifi- 
cacion riba e prome dia 
mientras e 32 mihornan 
lo sigui pa e ronda final 
su siguinete dia. 
Remarcabel ta cu e condi- 
cionnan ta mas sorpre- 
sivo cu e torneo anterior 


unda e organisadornan 
no lo divulga mucho den 
e condicion cu lo wordo 
hunga manera sorto di 
zeta y cuanto zeta lo 
wordo usa, ect., ect. 
Esaki sigur p’e atletanan 
busca e formula y adap- 
tacion for di e prome dia 
cu nan cuminsa entrena 
riba e cancha. 

Despues di e Rocherster 
Open, Kamilah Dam- 
mers lo mester hunga 
dos torneo mas cu lo ta 
26-30 juli PWBA Mixed 


Doubles y 31 juli - 6 au- 
gustus U.S. Womens. 
Den e PWBA un grupo 
grandi di profesional di 
Merca, Latino America, 
Europa y Asia ta forma 
parti di e torneo aki. 


Un danki sigur na Lotto, 
e Loteria di Aruba pa me- 
dio di Comision di Subsi- 
dio cu a subsidia e biahe 
di e bolichero Kamilah 
Dammers-Naddall p’e 
PWBA Tour na Merca. 


Partido MEP: 

Evelyn Wever-Croes a sali ganador 
absoluto di debate di millennials 


PABIEN 

NOS LIDER EVELYN WEVER CROES 
DETERMINA P'E CAMBIO 



E debate di millenni- 
als siman pasa diahuebs 
tabata un exito grandi. E 
set up tabata hopi pro- 
fesional y e preparacion 
tambe. E preguntanan 
tabata mas al caso, y tal 
bes cu excepcion di e pre- 
guntanan SI of NO, tur 
cos tabata bon prepara. 
Den e preguntanan Si of 
NO tabatin algun cu ta 
demasiado importante pa 
djis contesta SI of NO, y 
cu mester di splicacion. 
Pero por lo general un 
debate hopi profesional y 
bon hinca den otro. 

Di e debate aki un biaha 
mas lider di MEP, Evelyn 
Wever-Croes a sali e ga- 
nador absoluto. 

Sea cu bo ta di acuerdo of 
no cu tur su contestanan, 


locual a resalta cerca tur 
hende ta cu Evelyn ta 
un lider bon prepara pa 
lidera nos pais. Evelyn ta 
contesta tur pregunta, ni 
con dificil nan ta. Evelyn 
ta sincero den su con- 
testacion, maske e sa cu 
e lo no haya aprobacion. 
Eseynan ta caracteristi- 
canan cu nos ta busca 
den un lider. 

LIDER DI MEP TA 
BON PREPARA Y 
A CONTESTA TUR 
PREGUNTA 

No tin ni un pregunta 
cu e no a contesta, y el a 
tuma su tempo pa splica 
e vision di MEP den e 
poco tempo cu a ser duna 
na nan. Su contestanan 
tabata directo y al caso, 
y realistico. 


Kiermen bo ta mira cu 
ta un persona cu un bon 
estudio, cu hopi expe- 
riencia di trabou y cu a 
studia e problemanan di 
nos pais p’asina presenta 
solucionnan realistico. 

LIDERDIMEPADE- 
MOSTRA TRANKI- 
LIDAD Y CARISMA 

Ningun momento el a 
baha di nivel of perde 
tempo pa ataca otronan. 
Ni tampoco perde tempo 
di bay den pasado pa 
defende cualkier maneho 
di pasao. Lider di MEP 
a lceda mira e presente y 
e futuro, papiando di e 
problemanan mas serio 
den nos comunidad, y 
mesora duna solucionnan 
realistico. 

Tin algun persona cu no 


tabata di acuerdo cu tur 
e contestanan di lider di 
MEP, pero asina mes ta 
di opinion cu e t’e miho 
persona pa lidera nos 
pais y saca nos pais di e 
abismo cu AVP tin nos 
aden. 


EM4;#1 Online 


Mainta 


Tel: 583-1400 
Fax; 583-14444 

Facebook: 

www.facebook.com/awemainta 

Website: www.awemainta.com 
E-mail noticia@awemainta.com 

Campeonato HEINEKEN di Aruba Softball Bond a continua 

Celebrities ta derota 
Predators mientras Logros 
ta knockout Blackhawks 



CAMPEONATO HEINEKEN di Aruba 
Softball Bond dedica na dos baluarte, sra. 
Bertha Wolf Croes y Eugenio “Tan” Helder, 
a continua riba veld di Pos Chikito. 

Diasabra ultimo, tabatin 2 wega di A-Klas 
unda den e prome wega e ekipo di Celebri- 
ties a sa di saca un victoria importante rib’e 
muchanan di Predators, Angelo Statie kende 
a inicia e wega riba monticulo pa Celebreties 
a bay e ruta completo pa seya e victoria riba 
su nomber. 

Di otro banda, Franei Leest tambe a bay 
completo pa Predators, pero ta resulta 
pitcher perdedor. 

Celebrities 8 careda, 5 hit, 3 error. Predators 
4 careda, 6 hit, 1 error. E miho bateador- 
nan pa Celebrities ta Howard Croes 3-2, 
Gregorie Manuela di 3-2 incluyendo un 
cuadrangular, Jose Baez di 1-1 tambe cu un 
homerun. Pa Predators a destaca na plato 
Antonio Ras di 1-1 y Elton Croes di 3-2. 

Den e di dos wega di anochi e ekipo di 
Logros a luiockout Blackhawks y asina ta 
mantene nan invicto intacto den campe- 
onato di A-Klas den di tercera buelta rumbo 
pa playoff. 

Edgar Batista ta cubri henter e ruta lansando 
un “one hitter” y ta resulta pitcher ganador. 

Harold de Luvio ta bay cas cu e derota. 
Logros 12 careda, 10 hit, 0 error. Blacldrawks 
1 careda, 1 hit, 7 error. Miho bateadornan 
pa Logros ta Jurrick Cecilia 2-2, Diego Frias 
1-1, Milciadis German di 3-2 y e lansador 
Edgar Batista di 3-1 aportando cu un cuad- 
rangular na su propio causa. Pa Blackhawks 
a conecta e unico imparable pa su ekipo 
Leonardo Dirksen kende a bay di 2-1. 



Weganan valido pa campeonato di Aruba 
Softball Bond ta continua henter siman 
binidero. Dialuna, 17 di juli, AA Pizza Hut 
Monsters vs. Piratas; diamars, 18 di juli, 
Macuarima Indians vs. Royal Power; diaran- 
son, 19 di juli, Piratas vs. Balashi Premuim; 
diahuebs, 20 di juli, Spuiters vs. Pizza Hut 
Monsters; diabierna, 21 di juli, Piratas vs. 
Macuarima Indians. 

Tur e weganan ald lo ta double header riba 
veld di Dragon Hitters. 

Tambe diabierna, 21 di juli, Balashi Pre- 
muim lo enfrenta Royal Power na veld di 
Flatstone. 

Pues campeonato ta den pleno rotacion cu 
mas di 10 wega den e siman aki. Softball 
@ “full force”. Yega tereno bin apoya bo 
ekipo preferi. 

Aruba Bankta orguyoso pa sostene deporte 

Aruba lo representa Zona Caribe 
den baseball World Series 



Arubab. 


Arub, 


Arubaban 


Arubal 


Arubabani 


E team Colt di Pony League Aruba Baseball 
ta rumbo pa hunga den e World Series na 
USA. 

E World Series lo tuma luga na Indiana, 
USA dianan 4-9 di augustus 2017. 

Aruba a bira campeon den e serie del Caribe 
y nan a haya e titulo di Caribbean Zone Colt 
Champions 2017. 

Aruba Bank ta sostene e team di baseball, 
kendenan lo ta representa e zona di Caribe. 


E hungado y coachnan a ricibi uniform 
for di Aruba Bank. E hungadonan cu lo 
ta den e seleccion di Pony League Aruba 
ta Valentino Dirksz, Lixander Lambrinos, 
Jerrick Francees, Guyon Cannister, Joshua 
Barendregt, Brandon Rincones, Denvert 
Werleman, Raibiently Mercalina, Ardwin 
Tromp, Cal Maduro, Bryan Sahid, Shuneal 
Arnaud, Junior Simmonds, Amir Lacle, Ga- 
briel Salcedo, Brandon Sint Jago, Norangelo 
Jacobus y Emirson Cornelis. 

E team lo ta dirigi pa Nelson Patino (Man- 


ager), Riley Mercalina (Coach), Edward 
Cheong y Benjamin Francees (Business 
Manager). 

Aruba Bank ta contento di sostene e hoben- 
nan cu yen di talento den baseball y ta desea 
nan exito durante nan competencia na USA. 
Pony League Aruba Baseball a gradici Aruba 
Bank pe sosten ricibi. Por sigui e weganan 
di e team di Aruba cu lo ta hungando den e 
World Series di baseball via e website www. 
pony.org . 




Registra awo! 

Manda bo e-mail na 
noticia@awemainta.com 

FIN di siman tur candidato di partido MEP tabata 
den Hooiberg y Seroe Biento, y e recepcion tabata 
hopi bon. Tabatin mas di 100 campañadoman hunto 
cu e candidatonan presente n’e ocasion aki, y hunto 
nan a bishita como 1000 cas. 


E recepcion tabata hopi bon, y por nota cu Hooijberg 
y Seroe Biento tambe ta cla p’e cambio. Nan tambe 
ta realisa cu e Gobierno actual a causa hopi daño na 
nos pais, cu promesanan falso. 

Nan tambe ta realisa cu nos yiunan no por bay paga 
e cuenta di e mal gobernacion, y cu mester cambia 
rumbo di nos pais. 


Lider y candidatonan di MEP tra- 
hando duro pa hiba e mensahe 
di cambio, cu ta cay den 
bon tera cerca ciudada- 
nonan. 


MEP bon ricibi den 
Hooiberg y Seroe Biento 

Celebracion di fiesta di Santa Anna, 
patrona di Parokia di Noord 


DIARANZON 26 di juli 2017 ta fiesta 
di San Joaquin y Santa Anna, e pareha casa 
cu tradicionalmente ta 
wordo honra como e mayornan di Mama 
Maria, cu ta haci nan e abuelonan di Hesus. 

I<a bunita ta cu Hesus tin abuelonan. San 
Joaquin y Santa Anna ta recorda nos n’e 
Incamacion: Dios di berdad a bira hende y a 
drenta un famia humano cu no solamente ta 
inclui su mama Maria y su tata Hose como 
su mayornan, y esey nan mayornan y esey 
nan mayornan, te bek na Adam y Eva n’e 
principio di creacion di acuerdo cu cronolo- 
gia di San Lucas ( Lucas 3:23-38). 

Manera nos tur, Hesus a nace den un red di 
relacionnan, e “cuna di bida y amor” esey t’e 
famia (Huan Pablo II, Christifideles Laici, 
no. 40) 




§1111 
máé a 


E antifonia di misa di awendia ta bisa: “Laga 
nos alaba Joaquin y Ana pa nan yiu; den 
nan Señor a duna nan e bendicion di tur 
pueblo”. E nomber Ana ta nifica: “Gracia, 
amor, plegaria”. Scritura Sagrado no ta con- 
ta nos nada di e santo. Tur cos cu nos sabi 
ta legendario y nos ta haya den e evangelio 
di apogrifo di Santiago, cu ta relata cu riba 
e edad di binticuatro aña Ana a casa cu e 
propietario di ganado 
Joaquin, un galileo, 


di Nazaret. Su 
nifica “e homber 
a lamanta” y se- 
Epifanio: “Pre- 
di Señor”. E ta 
descendiente 
di e famia 
real di Da- 
vid. 


cu ta yama 
di e ciudad 
nomber ta 
na ken Dios 
gun San 
paracion 


Segun tradicion Santa Ana 
a nace na Betlehem y 
a casa cu Joaquin di 
Nazaret, tur dos ta de- 
scendiente di David. 

Hunto cu su esposo Ana 
a cria Maria pa bira un 
paragon, un modelo, di 
birtud y a encomende n’e 
templo como mucha. 

Ta bisa cu Ana a muri na un 
edad avansa. E mesun tradicion ta conta 
cu Joaquin, un doño di ganado adinerado, 
kende su matrimonio cu Ana no a produci 
di biaha un yiu. Esaki a wordo considera 
como un falta di bendicion di cielo, cual a 
resulta cu un sacrifico di Joaquin a wordo 
nenga na templo. 

Joaquin ta corda e yiu homber cu Abraham 
a haya riba edad halto. Joaquin a dicidi di 
bay den desierto y yuna durante 40 dia. Ey 
nan un angel a aparece y a conte di e naci- 
mento di su yiu muhee y el a bay encontra 
su esposa n’e “Porta di Oro “ na Herusalem. 

Parokia di Noord ta celebra e fiesta di 
Santa Anna riba diaranzon 26 di juli 2017. 
E celebracion ta cuminsa cu un nobena cu 
ta cuminsa dialuna 17 di juli 2017. Un ora 
prome cu Santo Sacrifcio di Misa ta 
reza un Santo Rosario na honor 
di Santa Anna. Cada dia e 
nobena ta dedi- 


na un bario den Parokia di 
Noord. 

E intencion ta cu durante 
e dia ey tur otro bario ta 
dedica na oracionnan n’e 
barionan specifico. E bari- 
onan na cual e oracionnan 
ta wordo dedica por trece 
alimento riba su dia di inten- 
cion particular p’e personanan 
den necesidad di nos parokia. 

E celebracion ta culmina riba 26 di juli fiesta 
di Santa Anna. Un procesion lo sali for di 
Centro Deportivo Frans Figaroa y lo termina 
na misa di Santa Anna. 

Tur grupo di oracion, scouting, AMG, gru- 
ponan uniforma, muchanan cu a ricibi nan 
prome Santa Comunion, hobennan cu ta 
bay haya nan confirmacion, cooperadornan 
pastoral y koornan tur lo participa den e 
procesion aki. 

Aki un Santo Sacrificio solem lo wordo cel- 
ebra. Despues di e SS di misa lo tin brindis 
pa tur parokiano di Noord. 

Un invitacion ta bay na tur parokia di 
Noord, devotonan di Santa Anna y e pueblo 
di Dios en general pa bin asisti n’e celebra- 
cionnan aki. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 



"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, Pa mi bolbe haña forsa”. 
Salmo: 23 

Cu inmenso dolor na nos curason pero conforme cu 
boluntad di Dios nos ta anuncia fayecimento di nos 
estimado esposo, tata, welo, bisawelo y omo : 


Sr. Francisco 
Geerman 

Mihor conoci como “Chico” 
Ex-empleado ACI y C\GO 
*03-11 -1928 -tl 3-07-2017 


Na nomber di su: 

Estimada esposo: Damasa Olga Geerman-Maduro 

Yiunan: Lucia y tWillem Flanegin-Geerman 
Frans y Ivonne Geerman-Tromp 
Milton Domingo Geerman 
Ramiro y Esther Geerman-Maduro 
Stephen Robben y 
Mary Geerman-Jacopucci 
Maikel y Raiza Geerman-Tromp 
Enrique y Vivian Geerman-Hoek 
Emilio Geerman y famia 
Francis Geerman 

George y Sharline Geerman-Rodriguez 
Danilo Geerman 

Nieto(a)nan:Lizmarie y Leonardo Gomez-Flanegin y yiu 
Gunther y Charlotte Flanegin-Rodriguez y yiu 
Jochem Geerman 

Anchely y Joel Angel Geerman y yiunan 

Rubelino Tromp 

Ivinnia Geerman 

Stephen Geerman y yiunan 

Jenyree Geerman y yiu 

Steve Geerman 

Karenza Geerman 

Kelvin Geerman 

Elaine Geerman y yiu 

Naomi Geerman 

Khaisa Geerman 

Jason Geerman 

Vivienne Geerman 

Emily Geerman 

Milienne y Sidney Geerman y yiu 

Tur bisanieto y bisanietanan 
Rumannan: tHendrik Geerman y yiu 
tRomana Geerman y yiunan 
tLuis Geerman y yiunan 
tJulieta Florencio y yiunan 

Tur sobrino y sobrinanan 
Tur su bon bisiñanan 

Demasfamia: Geerman, Maduro, Flanegin, Tromp, 
Jacopucci, Hoek, Rodriguez, Florencio, Gomez, 

Angel, Lampe, Willems, Montañez, Croes, Torres, 

Vivo, Carti Tur su ex-coleganan di A.C.I. y LV\GO 

Ta invita tur demas famia, bisiña y conocirnan pa acto 
di entiero cu lo tuma lugar diamars 18 di juli, 2017. E 
defunto lo ta reposa for di 2’or pa 4’or di atardi na 
Aurora Funeral Home, despues pa Santana Catolico 
Santa Maria na Santa Cruz. 

Nos ta lamenta si den nos tristesa nos por a lubida 
algun famia. 

Nos disculpa cu despues di entiero nos no por ricibi 


AWEMAINTA ta acepta publicacion di comunicado di prensa (press release) 
acompaña cu foto digital asumiendo cu e persona of e instancia cu a somete e 
comunicado di prensa pa publicacion tin derecho of autoridad pa publica of usa 
e material digital cu a ser somete pa publicacion. 

E presentacion di e comunicado di prensa pa publication den AWEMainta ta 
ensera cu e persona of instancia ta asegura cu e tin derecho of autoridad pa 
publica e material digital y cu e ta acepta sin ningun reserva pa indemnifica y 
proteha AWEMainta por completo contra di cuallder demanda of causa pa daño 
y prehuicio cu ta ser alega contra AWEMainta pa motibo di cualkier violacion 
di derecho di autor, cualkier otro derecho intelectual of otro derecho civil of 
contractual. 

Gerencia 


Centro Juvenil Washington 
cu Camparuba 2017 


PA di tres aña consecutivo Centro Juvenil 
Washington hunto cu World of Life Fel- 
lowship ta organisa campamento pa hoben 
durante periodo di vacacion. 

Camparuba ta un campamento pa ho- 
bennan di 13 pa 17 aña den cual tin un 
variedad di actividad educativo, recreativo 
y deportivo. 

E campamento aki ta cuminsa dialuna 







Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


mainta 31 di juli y ta termina diasabra 
mainta 5 di augustus. 

Esaki no ta un daycamp, pues e ta un cam- 
pamento den cual e campadornan ta keda 
drumi na Centro Juvenil Washington. 

E hobennan cu participa lo siña principi- 
onan biblico pa teenager for di e bida di 
Rey Salomon. E programa di siman ta 
contene retonan den grupo, bishita na 
Splash Park y weganan riba beach. 
Tambe tin sesionnan special pa 
trata e temanan di adiccion, dating 
y musica. 


“Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu honda pena, pero conforme cu boluntad di Dios, 
nos ta participa fayecimento di: 



Rudolf Boekhout 

*26-12-1927 - |15-07-2017 
Acto di entiero lo wordo anuncio despues 


Centro Juvenil Washington ta con- 
oci pa su campamentonan dinamico 
cu un enfoke riba bida spiritual di e 
campadornan. 

Por inscribi via email adres: cam- 
paruba@gmail.com of por yama pa 
594-9793 pa haya mas informacion. 
Pa Camparuba 2017 nos tin lidernan 
for di Word of Life Mexico, Word of 
Life Merca y lidernan di Aruba mes 
pa guia e hobennan. 

Ultimo dia pa trece e formulario 
di inscripcion ta diasabra 22 di juli 
na Centro Juvenil Washington di 
4’or pa 6’or di atardi. Mescos cu e 
dos añanan anterior, lo saca mihor 
campador femenino y masculino 
kendenan lo participa gratuitamente 
ne proximo evento di Camparuba. 

Na Miami tambe 

IRS a pone beslag riba InselAir 


WILLEMSTAD - Manera candela e 
noticia a plama ora cu South Florida Busi- 
ness Journal a publica e noticia cu Gobierno 
Mericano a pone un beslag di 1.38 mion 
dólar riba InselAir. 

Di acuerdo cu e periodista Keith Larson, 
InselAir tin hopi debe na Merca cu nan no 
por paga, pasobra Venezuela debe InselAir 
mas di 100 mion dólar. 

Loke ta pasa ora cu servicio di belasting 
Mericano IRS pone un beslag, nan ta con- 
fiscá loke nan por haña sea ta propiedad of 
cuenta di banco di e compania pa nan haña 
nan sén. 


Promé cu esey nan ta manda un participa- 
cion p’e persona of compania caminda e por 
haci uso di su derecho pa tende su banda di 
e medaya, pasobra IRS ta pone beslag riba 
propiedad cu nan adlceri hasta despues cu 
publicá e beslag. 

Na Merca nomber di e debedó ta keda pu- 
blica te dia e paga e debe completamente. 
Pa kita e belasting, IRS ta negociá solamente 
cu profesionalnan cu por ofrecé un salida 
satisfactorio. 

Den e caso di InselAir nan a manda notifi- 
cacion y exigencia di pago. 

Voceronan actual ni esnan anterior nunca 



a mencioná e asunto di debe, pero e beslag 
por nificá cu InselAir no por haña crédito na 
Merca ni huur espacio pa nan traha. 


Den caso di morto den trafico.... 

Procurador na Corle Supremo a 
rechasá apelacion di condenado 


WILLEMSTAD - Recientemente Procu- 
rador General na Corte Supremo di Husticia 
a rechasá pa bolbe trata e caso di morto den 
trafico cu a tuma lugar dia 27 di decémber 
2012 den caya na Boca Sami y caminda 
Corte di Husticia a haña e chofer culpabel 
di a causa morto di un peaton. 

Na tal ocasion Corte di Husticia Comun a 
condená e chofer na 12 luna di castigo di 
prizon di cual 6 luna condicional. 

E acusado no a keda satisfecho cu e castigu 
y a haci un peticion pa Corte Supremo di 
Husticia trata e caso a fondo, pero Procura- 
dor General no ta mira motibo p’esaki. 

Di manera cu e castigo a keda mantené y 
confirmá. 

Pa Procurador General ta manera Corte den 
Promé Instancia y den apelacion na Corsou 
a conclui: Ta falta di e chofer cu a dal e se- 
ñora cu auto. 

Abogado di e chofer a mira un buraco den 
e veredicto di Corte Comun di Husticia ca- 
minda nan a lubidá di anotá cu e chofer a 
core mas duro cu ley ta permiti den e caya 


y e lder a usa e emosion ald. 

Sinembargo Procurador General a haci e 
coreccion y Corte Supremo a bay di acuerdo. 
Dia 4 di februari aña pasá Corte Comun di 
Husticia a condená e chofer pe hecho cu el 
a core di tal forma cu e señora a muri den 
trafico. 

E caso a sosodé dia 27 di decémber 2012 
den Caya Ma Pieternella na Boca Sami den 
oranan di mardugá y cu tabatin hende cant’i 
caminda. 

Dado momento e chofer no tabata core na 
tino y no a controlá su velocidad, mientras 
cu e tabata core ta zwai riba caminda y fi- 
nalmente a bay cay den rooi. 

E auto a dal un señora, kende a sufri lesion- 
nan mortal rónd su curpa y dokternan no 
por a scapa su bida. 

E chofer mes a reconocé cu e no tabata na 
su tino y dado momento el a tende un ldap, 
pero el a sigi core. 

Ta resultá ku e mardugá ei dos persona ku 
ambos ta traha komo inspektor di polis i 
nan a bai kana manera ta nan kustumber. 


Segun nan ta cana e pareha a mira un auto 
coriendo zig-zag riba Caya Ma Pieternella y 
su casá tabata cana un meter for di caya. E 
Polis a tene un ldap y a mira su casá bentá 
abou na suela. 

E auto a dal e señora dos meter for di ca- 
minda, pero ora el a yega hospital e tabata 
practicamente morto caba. 

Dia cu a trata e caso aña pasá y a dicta 
sentencia, e abogado defensor a indicá cu 
e verbal dje Polisnan no ta confiabel, pero 
Corte Supremo a rechasá e argumento ald. 
Corte a tuma e chofer na malo cu sabiendo 
cu ta un caya caminda hendenan ta cana fo’i 
tempran, e tabata core sea bao di influencia 
of na soño. 

E1 a core totalmente iresponsabel, di esey 
no tin duda segun e Hueznan di Corte Su- 
premo, pasobra aparte di tabata core zig-zag 
riba caminda, e tabata core mucho duro. 
“To make a long story short”, Corte Su- 
premo no a yega na tratamento di e caso, 
pasobra tabata mas cu obvio cu e chofer a 
core di forma sumamente iresponsabel. 

Beethoven na Aruba cu 
Tres Musico di Venezuela 

Skirbi pa: Clyde R. Harms 


ARUBA Symphony Festival e aña ald ta 
inaugura dia 21 di di juli cu un programa 
di musica light y relahante di Beethoven 
interpreta pa tres Venezolano hopi conoci 
na Cas di Cultura. 



Den e prome parti Edith Peña lo toca “Piano 
Sonata No. 18 in E flat major, Op. 31, No. 


3” un obra alegre cu ta consisti di 3 movi- 
mento: Allegro, Scherzo; Allegretto Vivace; 
Menuetto. Moderato e Grazioso. Edith Peña 
ta e prome musico Latino Americano pa 
wordo nomina pa un Grammy den musica 
clasico. 

Aña pasa Edith Peña a toca den concierto 
abordo di Freewinds tambe. 



German Marc; 


E di dos parti di e programa ta un otro com- 
posicion melodioso di Beethoven pa un trio 
cu clarinet. Piano Trio in B-flat major, Op. 
11 ta consisti di tres movimento: Allegro 
con brio; Adagio y Tema con variazioni, 


Allegretto. 



E trio ta consisti di e afamado musiconan 
Venezolano: Jorge Montilla, clarinet; Ger- 
man Marcano, cello y Edith Peña, piano. 

Tur tres a participa den e festival aña pasa. 
Montilla y Marcano a yega di toca na Aruba 
desde e tempo cu Armand Simon tabata 
organisa e Aruba Piano Festival durante e 
añanan 2007 - 2010, 

E ta promete di ta un anochi ameno y en- 
trada lo ta GRATIS 


Oficina di Koningin Wilhelmina Fonds 
ta habri bek 7 di augustus 


ICONINGIN Wil 

helmina Fonds Aruba ta 
informa cu en coneccion 
cu vakantie su oficina lo 
ta sera di dialuna 17 di 
juli te dialuna 7 di au- 
gustus. 

Pa casonan di emergen- 
cia por yama 561-2284 
y pa caso di cuido na 
cas pa paciente termi- 



Koningin Wilhelmina Fonds 


Fundacion pa preveni y combati cancer 


ép 

ARUBA 


nal por yama 563-1435. 
Pa mas informacion 


semper por bishita nos 
website www.koningin- 
wilhelminafonds.com of 


nos facebook Koningin 
Wilhelmina Fonds Aruba. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com £¥ www.facebook.com/awemainta 583-1400 á 583-1444 


— 

Robin-Ann Didder: 

Un politico cu vision y mision 
unda e hende ta importante 


UN politico ta traha pa su pais y su pueblo, esaki 
ta bo candidato rib’e lista di POR, Robin-Ann Did- 
der, un politico cu su prioridad, ta cu e persona ta 
na prome luga. 

Enseñansa ta den crisis esaki mester di su atencion y 
mi ta sigur cu cierto componentenan den enseñansa 
mester wordo cambia, pa nos por wak mehoracion. 
Tin cambio na short- y longterm den enseñsa cu tin 
cu tuma luga. Enseñansa no ta un fast return invest- 
ment e lo tuma su tempo, pero si nos traha cu nos 
nanishi den e mesun direccion hunto nos lo logra. 


esnan cu ta forma parti di e organo den enseñansa. 
Hunto y cu e sosten di e mandatario por logra e 
meta pa un miho organo di enseñansa y alabes ta 
crea muchanan, hobennan y adultonan di nivel cu 
Aruba tin mester pa sigui carga pais Aruba. 

Cu bo sosten den mi persona como educadora mi 
lo t’ey pa traha hunto cu bo pa nos Aruba. Trabou 
ta cuminsa despues di e eleccion y lo mi mustra cu 
bo voto no a bay perdi, Didder ta sigura na final. 



Tin diferente punto cu mester traha riba dj’e y cu 
tin atencion di partido POR. 

Introduci Papiamento como idioma di instruccion 
den e prome ldasnan di scol basico. 

Atencion pa nos muchanan den enseñansa special 
y e cuido di muchanan den creche. 

Oportunidad pa docente desaroya nan mes y 
implementa esaki na scol. 

Inverti y percura pa material necesario di ense- 
ñansa (digitalisa enseñansa). 

Mehora y revisa curiculum di cada tipo di scol 
y crea mas scol multilingual. 

Encurasha y trece oportunidad pa nos studi- 
ante logra nan diploma. 

Crea mas oportunidad pa MBO y HBO na 
Aruba. 

Inverti den infrastructura di scolnan cu 
a keda atras bashi como monumento. 

Campaña general pa muchanan 
ta mas activo den, deporte, arte 
y cultura. 

Enfoca pa scolnan ta mas sa- 
ludabel y traha riba siguridad 
paden y pafo di scol. 

Atencion pa ley di Leerplicht. 

Colaboracion entre direc- 
tiva di scolnan, inspeccion, 
examenbureau y directie 
onderwijs. 

Esaki ta algun puntonan cu 
mester di atencion pa por 
cuminsa pone hunto e pie- 
dranan necesario pa cuminsa 
cana e caminda pa cuminsa 
drecha enseñansa en general, 

Didder ta splica. 


Sin embargo, no ta un partido of un 
Minister so por logra e meta aki pero tur 


Servicio pa 
Comunidad 



IVV C 

% u -' —Zl 


Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Paradera 

Pariba di Brug: 

Seroe Preto 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Fundacion Pa Nos Muchanan.. 583-4247 

Chef de partie, Eric Dania 

Ora cushina cu amor, 
tur cos lo sali bunita 

Den seccion "Ami ta Turismo // di AHATA 




“Semper mi ta bisa cushina cu 
amor, tur cos ta bay bon. No 
worry kico ta pasa pafo di bo cas 
haci loke bo ta haci den bo cas, 
kiermen si bo ta cana cu hopi 
amor den cushina, bo ta haci 
cu tur cuminda ta sali bon”, el 
a indica. 

Aruba Hotel & Tourism As- 
sociation ta masha orguyoso di 
talentonan asina y p’e motibo 
aki AHATA ta comparti e storia 
y e carera di Eric Dania den nan 
seccion di “Ami ta Turismo”. 


CHEF de partie, Eric Dania, ta traha na 
Manchebo y e ta encarga pa maneha cu 2 
cushina, unda cu e ta handle cu e cushina di 
mainta pa desayuno y merdia cu e parti di 
lunch di cual nan ta handle esaki di 12:00 
PM te cu 5:00 PM. 

Eric Dania ta traha den cushina pa motibo 
di su mama, kende semper el a mira cushina, 
pero tambe dor cu e gusta mira chefnan 
den cushina. 

Eric Dania ta haci su trabou 
cu hopi amor, pasobra ora 
cushina cu amor tur cos ta 
sali bunita. Esey ta lolce mas 
e gusta den e parti di cushi- 
na. E1 a cuminsa traha den 
cushina desde su 14 aña y 
awor ya tin 35 aña trahando 
den cushina. 


E ta trahando na Manchebo pa 10 aña, Eric 
ta contento cu su trabou pasobra e ta den un 
ambiente di famia y e ta sinti su mes hopi 
bon den e compania. E ta spera cu esunnan 
di futuro tambe gusta loke nan ta haci den 
bida. 

“Ta spera cu hotelnan duna oportunidad 
na muchanan hoben cu sali di 
EPI, duna nan un chens den 
bida pa nan haya algo pa 
cuminsa”, Eric Dania a 
expresa. 

Eric nunca a bay scol di 
coki pero ta mira kico 
nan ta haci p’asina e 
bira haci mescos y mas 
miho. Pa e motibo aki e 
ta duna e studiantenan 
oportunidad pa traha y 
si nan ta tuma e trabou 
na serio, es- 
a ki 


lo t’e marca cu semper lo bay dilanti. 

Den oranan di mainta nan ta druk, Eric 
Dania ta pendiente pe buffet y ta rib’e 
trahadonan pa tur cos bay bon. Atende e 
bishitantenan y mira kico nan kier, cumpli 
cu nan deseo pasobra bishitantenan ta e fu- 
turo di e hotel. Merdia e trabou ta continua 
unda cu ta traha den e cushina grandi den 
Pega Pega. 

“Esey ta mi baby, unda cu mi ta traha duro”, 
Eric Dania a expresa contento. 

E ta traha te cu 4:30 di atardi den e restau- 
rant pa despues su dia laboral a termina. 
Pero prome cu e bay cas, e ta percura pa 
haci un show chikito p’e bishitantenan lceda 
contento. 

N’e momentonan aki Eric Dania ta trahando 
cu 2 studiante cu ta coriendo stage cu ne y 
e ta percura pa pone nan traha, unda cu e 
ta mustra nan e tecnica nan di traha den 
cushina. 

Haciendo tur esaki Eric Dania ta percura 
p’e studiantenan haya sa con nan mester 
traha den cushina, con lihe mester ta y 
con pa handle cu diferente caracter. 
E studiantenan cu ta trahando 
cu Eric Dania ta di EPI y nan 
ta biniendo di otro richting den 
cushina, pero asina mes nan ta 
siña cu Eric Dania kende ta per- 
cura pa nan siña haci e trabou 
manera mester ta. 

Marksonn Maduro a wordo anuncia com< 
otro candidato riba e lista berde di AVP 

Otro siman su lansamento oficial ta tuma luaar riba Green Square 



LIDER di AVP Mike Eman durante un conferencia 
di prensa riba Green Square a anuncia Marksonn 
Maduro como e siguiente candidato rib’e lista berde, 
e lista di victoria, e lista di AVP. Marksonn ta wordo 
lansa oficialmente otro siman, dia 21 di juli rib’e me- 
sun Green Square unda tabatin bendemento di BBQ, 
un encuentro ameno cu simpatisante, votador y fa- 
naticada di partido AVP durante henter diadomingo. 

Eman a bisa cu ta otro siman campaña di partido 
AVP ta cuminsa di berdad. 

“Loke boso a mira y experencia te awor ta djis un 
warming up. Ta awor e trabou duro ta bay cuminsa. 
Den tur bario, den tur skina di Aruba nos lo yega. 
Tur candidato y nan team prepara pasobra awor cos 
ta bira serio”, el a bisa. 



Partido AVP ta busca candidatonan pa amplia su 
lista cu ta hendenan capaz cu hunto ta forma un lista 
ekilibra di personanan di diferente sector cu tin un 
compromisonan profundo cu e pais aki y a proba di 
a haci un diferencia caba. 

“Cada eleccion nos di AVP ta presenta un luz di spe- 
ransa pa nos hobennan tambe por mira nan mes den 
futuro di nos pais. Awe nos ta anuncia un otro luz 
di speransa pa henter e pais aki, un candidato nobo, 
un candidato estudiantil , e dinamico Marksonn 
Maduro, kende oficialmente ta wordo lansa otro si- 
man”, Eman a bisa. 

Marksonn Maduro a bisa, “Mi ta invita mi amigonan, 
mi famia y Aruba completo pa ta aki pa presencia mi 
lansamento oficial. Ta bay tin varios evento, sorpresa 
y actividadnan. 

Bin sostene bo candidato pa hubentud. Bin pa pres- 
encia e momento special pa mi ald. Mi ta spera boso.” 

Team a ricibi T-Shirt conmemorativo y potret grandi di recuerdo 


Deportivo Nacional a celebra victoria cu Minister Schwengle 






MINISTER di Salud Publico, Cuido di Nos Grandinan 
y Deporte, Dr. Carlos “Alex” Schwengle a topa diabierna 
anochi cu e team campeon di Division Honor, esta De- 
portivo Nacional, na Marina Pirata Restaurant. Durante 
e anochi hungadonan, dirigente, representantenan di Di- 
rectivanan di Lotto pa Deporte, ASU, COA, FFD y AVB 
a pasa un anochi ameno. 

Mr. Di-Stefano Wernet di Fundacion Lotto pa Deporte a 
habri e anochi gradiciendo tur presente y a felicita e team 
pa nan logro despues di 10 aña, pa bay cas cu e titulo 
maximo den futbol. Minister Schwengle tabata contento 
y orguyoso di a mira con leu e team a yega. 

Presidente di AVB, Ing. Richard Dijkhoff a yama pabien 
na Deportivo Nacional y tabata contento di por a pasa un 
rato cu nan. President di Deportivo Nacional Silo Brete 
a ricibi for di Minister Schwengle un T-shirt cu informa- 
cion di ta e team ganado di e aña aki, tambe a entreg’e un 
cuadra di recuerdo. 

Richard Dijkhoff a entrega na Gerardo de Veer un cuadra 
di recuerdo unda el a saca potret cu Presidente di FIFA 
y Presidente di CONCACAF, durante nan ultimo bishita 
historico na Aruba. Gerardo de Veer ta un sostene fiel di 
Deportivo Nacional pero den su rol tambe na MetaCorp 
a patrocina hopi otro eldpo di futbol riba nos isla. 

Minister dr. Alex Schwengle a saca potret cu e team y ta- 
bata contento di e oportunidad di a sinta cu e team y cel- 
ebra hunto cu nan e victoria den liga di division di honor. 

Jacky van Putten: 


Si bo duna rni, mi lo vota pa bo 


COMO politico nobo bo no tin idea lolce bo lo confronta ora bo 
sali den pueblo bishita cas y comparti e plan cu bo partido tin pa 
siguiente gobernacion. Tumando e curashi pa drenta e arena po- 
litico bo ta expone bo mes y bo famia te hasta bo futuro. Pero si 
nos stima nos pais y nos kier mir’e progresa, ta importante cu nos 
no solamente para na banda y critica pero tin e balentia di tuma e 
reto, segun Jacky van Putten. 

Como nobato bo no sa kico pa spera, e ta exigi hopi tempo y en- 
ergia mental. Bo mester ta den pueblo y scucha kico nan dolor y 
deseonan ta y asina formula un maneho cu lo por alivia esaki y 
trece seguridad y salud e. o. pa nos hendenan. Bishitando casnan 
den diferente bario bo ta tende y sinti loke ta biba den nos pueblo. 
Loke a resalta hopi ta con nos hendenan kier nos pais y kier mira 
e miho Gobierno sinta. Nan ta consciente di e situacion actual y 
kico mester wordo haci pa cu e futuro. 

Tambe mi por a experiensa un politica di antaño na unda e pueblo 
ta wordo acerca cu promesanan bashi a cambio di nan voto. Hopi 
ta e casnan cu mi a drenta y directamente mi ta wordo puntra of 
miho bisa si bo duna mi un trabou, subi mi onderstand, duna mi 
un cas, paga mi utilidadnan mi lo duna bo mi voto. Mi a bin com- 
pronde cu durante campaña tur cos ta wordo priminti pa por haya 
bo voto, van Putten ta splica. 

Como un persona cu nunca tabata un politico e ta impactami mi- 
rando con nos pueblo ta wordo manipula pa un voto. E bienestar 
general no ta importante, e poder di goberna ta prome. 

Un otro aspecto cu mi a ripara cu hopi hende tin 
miedo di expresa pensando rib’e represalia cu por 
bin. Mi a evita casnan cu bandera di otro partido 
y a concentra riba esnan cu no tin. Varios ta 
biba cu temor real cu loke e gobierno a duna 
nan (esey nan ta pensa mientras cu ta deber di 
Gobierno) cu e lo wordo kita. Nan a perde nan 
voz pa miedo, van Putten ta mustra. 

Cu pasenshi, scuchandonan y comprondiendo 
nan puntonan di bista, mi a conclui cu e pre- 
cupacionnan di mas grandi ta: 

Seguridad. Nan no ta sinti nan mes 
mas sigur y ta pensa cu cualkier 
momento lo por presenta antiso- 
cialnan cu lo por atracanan of 
pone nan bida na peliger; M 


jA^Cy 

e roRSA No ^ 



Bida a bira hopi caro, e placa no ta yega pa nan canasta basico, 
cada bes awa, coriente, belasting ta subi y tur sorto di medida cu 
nan no por wanta cabes riba awa; 

E cuido medico tin nan hopi precupa, specialmente esnan di mas 
edad. Antes nan por a yega na nan docter sin problema. Awo e ta 
un caminda di cruz y pa un specialista ta dura lunanan; 

Vivienda. Tin cu ta wardando mas cu 10 aña sin tende nada y mas 
cu tur ta mira terenonan wordo regala na otronan pa haci negoshi; 
Trabou. Nan yiunan cu caba cualkier scol ta pasa masha duro pa 
haya trabou; 

Deporte y recreacion. Specialmente despues di scol. Nan barionan 
no ta ofrece nada pa nan yiunan y mayoria di mayornan ta traha y 
e hobennan aki ta keda sin supervision y no tin actividadnan sen 
nan bario pa por mantenanan ocupa. 

Mi pregunta ta si e precupacionnan aki ta biba den e pueblo, kico 
e Gobierno aki a haci. Tin critica riba nos seguridad. Polisnan no 
ta contento, no tin material di trabou, nan ta understaffed y over- 
worked, van Putten ta bisa. 

Pa por cumpli cu e prestamonan barbaro pa infrastructura a sacrifica 
e poder di compra door di impone impuestonan halto. Despues 
di 18 aña di introduccion di AZV a bira tempo pa evalua esaki di 
cerca. Ta comprendible cu no tin fondonan ilimita, pero si esun cu 
ta paga p’e (e pagado di belasting) ta sinti cu e no ta haya e cuido 
cu e merece anto ta tempo pa evaluacion di e sistema. 

Mamanan soltero, famian di menos recurso ta sclama pa un vivienda 
y ta warda tanto aña, sabiendo cu Gobierno su responsabili- 
dad pa ley ta percura pa 800 cas. (8 biaha 800 = 6400) 
unda nan a keda? Cu escandalo rond di permiso na unda 
trabounan di yiu di tera ta wordo otroga pa medio di 
ontheffing. Nos por compronde e dificultad. 

Por ultimo 8 aña nada, pero nada a wordo haci cu e 
facilidadnan deportivo of programanan den bario. 

Plataforma nobo POR a mira e necesidad di pueblo y lo 
ta e cambio. E cultura di dunami pami vota, e cultura 
di miedo pa represaya mester transforma den corage pa 
un rumbo nobo pa nos pais. Bo lo tin e oportunidad 
pa ta e causa di e cambio. 22 di september 
ta e fecha, Jacky van Putten ta termina. 



\J 


Mainta 

Un recuerdo di un mucha 
di 7 aña di Shon A Eman 


Skirbi pa: Clyde Harms 



K ■■ 

Pintura di Padu Lampe (1936) ta mustra con cerca lama tabata yega di 
e casnan na Schelpstraat caminda Shon A Eman tabata biba na 1938. 



E articulo den un corant local siman pasa recordando bida di Shon 
A Eman y e lucha pa Aruba ta “baas den su mes cas” a habri mi 
bahul di recuerdo y mi kier a comparti un di nan cu mi lectornan. 

Na añal938 mi tabata tuma les di piano for di Jufrouw “Fiechie” 
Eman, ruman di Shon A. Un dia e aña ey mi a yega na cas di Shon 
Henny Eman y mi a ripara cu tur hende tabata masha excita. E 
tempo ey famia Eman tabata consisti di Shon Henny y su señora 
“Tan” Cila Eman- Lampe, Shon A y su rumannan Sieg, Fedie y 
Fiechie. Nan tabata biba na Schelpstraat, banda di caminda awor ta 
Optica Kok. Schelpstraat tabata keda asina cerca di lama cu e porta 
di e cura patras tabata habri riba lama. E pintura adhunto haci na 
1936 pa Padu Lampe, un primo di Shon A, ta mustra con cerca. 

Un poco spanta p’e excitacion cu mi a topa, mi a puntra ta kico a 
pasa. Sieg, un bon amigo di mi ruman Harold, a splica mi. A caba di 
drenta un telegram di Corsou cu e mensahe cu Shon A su examen 
di abogado tabata exitoso. Shon A a slaag! E ta abogado den Reino 
Hulandes. Por algo henter famia tabata asina emociona. 

E dia ey Cornelis Albert Eman a haya e herment cu e lo uza como 
“abogado di pueblo” e resto di su bida. E dia ey Shon A a haya e 


herment cu e lo usa den su carrera politico y como representante 
di e pueblo Arubano den e lucha pa autonomia for di Corsou, pa 
ta “baas den su mes cas”. 

E lucha pa separacion a yega na un punto culminante 18 di maart 
1948, dia cu Shon A a entrega na Reina Wilhelmina e peticion 
firma pa 2147 homber Arubiano. 

Por cierto, dos omo di mi a firm’e. Mi papa no por a firma pasobta 
el a nace na Boneiro. Como muhernan no tabatin derecho di vota, 
mi mama no por a firma tampoco. 

Shon A no a biba pa wak e fruto di su lucha, pero cu hopi satisfac- 
cion e mester a mira di aya riba cu su yiu Henny a bira e prome 
Prome Minister di e pais autonomo Aruba. Y como un visionario 
cu a lucha pa su vision di un Aruba independiente di Corsou, Shon 
A mester ta orguyoso di su yiu Mike cu awe ta lucha pa su vision 
di un Aruba independiente di energia no-renobabel. 

Pueblo di Aruba hamas lo lubida loke e “abogado di pueb- 
lo” a haci pa e isla aki y ami hamas lo lubida e dia na 1938. 
clydeharms @yahoo. com 


Detencion pn posesion ilegnl 
di arma di candela y droga 



WILLEMSTAD - Diasabra, 15 di 
juli 2017, alrededor di 19:20pm un 
patruya di e team di mantencion di 
orden publico Otrobanda a controla 
un homber cu tabata actua sospechoso 
den e area di Charo. 

Na momento cu tabata bay haci e con- 
trol aki, e sospechoso a trata di core 
bay. N’e momento ey Polis a frustra 
su huida y a haci un control rigoroso 
riba posesion di droga y arma. 


Durante di e control aki Polis a haya 
y confisca: 

Un arma di candela (pistol); muni- 
cion (13 bala slcerpi); shete (7) sacu 
cu marihuana; ocho (8) sacu cu hash. 
En conexion cu esaki a detene e sos- 
pechoso ald, R.A.L.C., naci na Corsou, 
21 aña di edad. 

A presenta e sospechoso dilanti di un 
Fiscal Auxiliar cu a ordena su encar- 
celacion pa mas investigacion. 























AWEMainta Dialuna, 17 Juli 2017 


37 



#1 Online 

